Kategoriat: Kirjoitukselliset ansiot , NYT , Pohdinnat , Politiikka , Tätä tänään , Vinkit\nNyt on aika paljastaa jotain tosi jännittävää, josta olen ollut sekä hirveän innoissani, että kamalan kauhuissani.\nMinuun otettiin yhteyttä Ajankohtaisesta kakkosesta ja kysyttiin, josko olisin halukas tulemaan keskustelemaan pakkoruotsista seuraavaan teemailtaan (eli ne homoiltatyyppiset, ison lössin parituntiset)! Siis minä! Kansallisessa telkkarissa! Suorassa lähetyksessä! Puhumassa politiikasta! :D Ensi tiistaina 30. 11. YLE TV2:ssa klo 21.00 - 23.15\nAikamoinen kerran elämässä -tilaisuus. Kaikesta "apua enhän mä osaa ilmaista itseäni suullisesti, mä jäädyn, niinkuttelen ja puhun liian nopeasti ja mitä mä ees laitan päälle" -paniikkeiluista huolimatta onhan se nyt mentävä, harmittaisi varmaan muuten loppuelämän. Otetaan muuten vastaan vinkkejä ja täydennystä argumentaatiovarastoon! Ja myös vinkkauksia hyvistä tyvikohottajista.\nPakkoruotsi-illassa puidaan siis pakkoruotsin tarpeellisuutta, sekä suomenruotsalaisten asemaa, ovatko etuoikeutettuja vaiko mitä häh. Omasta mielestäni on selkeää, että pakkoruotsi ei ole tarpeellinen tai perusteltu, ja että suomeruotsalaiset kyllä kieltämättä tuntuvat olevan etuoikeutetussa asemassa - onhan jokaista ruotsia äidinkielenään puhuvaa varten 16 suomalaista, kuten Janos Honkonen niin näppärästi on huomauttanut. (Jos lasketaan näistä arviolta vain ne, jotka eivät osaa suomea, suomalaisia löytyy arviolta lähes 50 jokaista ummikkoa kohti.) Miksi pitäisi jatkossakin olla asioiden tällä tavalla? Miksi ei muuttaa tätä, varsinkin, kun muutoksista voi olla hyötyä ja iloa?\nYmmärsin, että blogaukseni Riipparuotsi (josta voi lukea tarkemmin perustelujani ja ajatuksiani aiheesta) tuossa taannoin herätti heidän huomionsa, joskin sittemmin ohjelman sivuille minut on merkitty piraattipuolueen edustajaksi.\nEdariehdokkaana on erinomaista saada tällä tavoin näkyvyyttä puolueelleen, mutta teroitettakoot, että piraattipuolueella ei ole mitään yhtenäistä kantaa pakkoruotsiin, joten asiasta esittämäni mielipiteet ovat puhtaasti omiani. Toki piraattien riveistä löytyy paljon pakkoruotsikritiittisiä ihmisiä, mutta toisaalta, varmaan pakkoruotsimyönteisiäkin. Mutta että jos alan päästellä suustani sammakoita tyyliin "NATSI AJAA JUNALLA", syytettäkööt siitä pelkästään minua, ei koko piraattipuoluetta. ;)\nPiraattipuolueen viralliset linjaukset löytyvät puolueohjelmasta.\nKeskustelukumppaneideni lista on seuraavanlainen:\n• Sampo Terho, Suomalaisuuden Liiton puheenjohtaja\n• Mikaela Nylander, kansanedustaja, RKP\n• Marjatta Vehkaoja, Vaasan kaupunginhallituksen varapuheenjohtaja, SDP\n• Heikki Tala, dosentti\n• Kaj Kunnas, urheilutoimittaja, YLE FST5\n• Hannu Olkinuora, päätoimittaja, Hufvudstadsbladet\n• Maria Morri, Piraattipuolue\n• Olav S. Melin, ajatushautomo Magma\n• Alexandra Furuhjelm, opiskelija\n• Arto Juntunen, vs. sivistystoimenjohtaja, Tohmajärvi\n• Lyly Rajala, kansanedustaja, Kok.\n• Fatbardhe Hetemaj, kauppatieteiden kandidaatti\n• Päivi Storgård, toimittaja\n• Peter Albäck, Keskustan ruotsinkielisen piirin puheenjohtaja\n• Elmo Rautio, Oulun vasemmistonuorten puheenjohtaja\n• Riitta Mustonen, Vapaa kielivalinta ry:n varapuheenjohtaja\n• Michael Luther, Mustasaaren kunnanhallituksen puheenjohtaja, RKP\n• Björn Månsson, Ruotsalaisen eduskuntaryhmän pääsihteeri\nTiistaihin on vielä monta yötä aikaa jännittää... :P\nVoi vitsi, onnea matkaan! Hyvin se menee kun oot niin viksu tyttö.\n26. marraskuuta 2010 klo 18.54\nHienoa! Onnea matkaan, pidä pää kylmänä ja jyrää vastaanväittäjät :) Itse ainakin perustelisin ruotsin siirtämistä vapaaehtoiseksi sillä, että silloin lukion kurssiohjelmaan saisi enemmän muita kieliä. Itse olisin valinnut ruotsin tilalle saksaa tai ranskaa, sillä tulen elämässäni elämään mannereuroopassa. Ruotsi vei kuitenkin sen tilan, mitä muilta kursseilta olisi jäänyt. Sen verran tunnustusta voisi antaa, että esim. yläasteella olisi vaikka hetken opetuksessa ruotsin perusteita... Ei mitenkään yhtä massiivisesti kuin nykyään. Kumoa myös historialliset perusteet! Suhteemme Ruotsiin oli pitkä, mutta samalla perusteella Koreoissa tulisi opiskella pakollisena japania tai kiinaa. Oikeastaan vastaavia maaesimerkkejä voisi etsiä kymmeniä :D Rinnastus muihin pakollisiin aineisiin on naurettavaa myös, mielestäni jokaisen kuitenkin tulisi osata laskea, tuntea maansa valtauskonto jne (vaikka myönnän, että myös pakollista matematiikkaa on aivan liikaa. samoin uskontoa).\nSuomenruotsalaisia on täällä hieman yli 5 % väestöstämme, ja voi aivan mainiosti väittää, että ainakin 95 % heistä puhuu suomea oikein sujuvasti.\nEn tiedä mitä asioita aiot painottaa, mutta luulen että varsin moni hyökkää vastaan erityisesti historiallisilla argumenteilla ja työllistymisellä. Ensimmäiseen on varsin helppo keksiä vastalauseita juuri muista maista sekä siitä, että Suomessa tulisi kohdella kaikkia kansaryhmiä tasavertaisesti. Joidenkin suosiminen on aivan naurettavaa, eivät muutkaan suomessa asuvat, esim venäläiset tai virolaiset, joita myös on paljon, tule toimeen omalla kielellään, vaan heidän on osattava Suomea. Miksi ruotsinkieliset olisivat poikkeus? Emme edes olleet Ruotsille mitenkään tärkeä osa, pelkkä takapajula Venäjän välissä.\nOn totta, että ruotsia osaavan on varsin helppo työllistyä pohjoismaissa. Mutta jos koulussa ei ota ruotsia, miksei sitä voi ottaa myöhemmin kansanopistoissa ja iltalukioissa? Näin joudun itse tekemään saksan/ranskan suhteen. Ja muuten, niistä olisi yleisesti paljon enemmän hyötyä globaalisti ajatellen. Ranskaa puhutaan Ranskassa, Belgiassa, Kanadassa... Saksaa Saksassa, Itävallan ja Sveitsin osissa ja muutenkin paljon Euroopassa. Myös espanja on valtakieli asemmallaan Espanjassa, Etelä-Amerikassa ja Meksikossa! Joudun itse iltalukion penkille ruotsin viedessä tilaa muilta kursseilta. Se myös laskee päättötodistukseni keskiarvoa, sillä motivaation puutteessa arvosana pyörii 5 hujakoilla. Hienoa kerrassaan.\nHieman turha viesti kenties, mutta oon vaan niin innoissani sun puolesta ja haluun että jyräät ne! :D Vaikka saatoin toistella tietämiäsi asioita ja asioita joista olet samaa mieltä, niin ota se kannustuksena :D\n26. marraskuuta 2010 klo 20.52\nLisäksi: Asun täällä rannikolla, kaupungissa jossa on ruotsinkielisiä päiväkoteja, ala-asteita, yläkouluja ja lukioita. Jopa ihan yliopisto! Olen asunut täällä 18 vuotta, eli koko pienen ikäni. Laivalla pääsee Ruotsiin helposti ja vikkelään, vieressä vilisee kuntia joissa suomenruotsalaisten osuus on suuri. Tunnen heitä kymmeniä, osa jopa perhetuttuja. Vaan kas! Olenko tästä huolimatta koskaan tarvinnut ruotsia? En! Edes kukaan mamma ei ole tullut Stockalla ruotsiksi juttelemaan. Suomenruotsalaisille tutuilleni on selvää että he puhuvat suomalaisten kanssa suomea, mieluiten he puhuvat keskenään ruotsia, tekeväthän niin muutkin muunkieliset ja Suomessa asuvat oman kielensä kanssa. Voin kuvitella ruotsin olleen vielä 50-100 vuotta sitten huomattavasti merkittävämpi kieli, mutta hei, se on historiaa! Eikö jo voitaisi siirtyä nykyaikaan?\n26. marraskuuta 2010 klo 21.03\n(anteeksi kun lisäilen koko ajan, ei ole pakko julkaista näitä! riittää että luet)\nOlen myös lukenut hirveästi poliittikojen marinaa siitä, että kaikki pitäisi pitää ennallaan, koska muuten koko koulujärjestelmä pitäisi arvioida uusiksi. Eikö tälläinen, vuosia jatkunut keskustelu kerro jo siitä, että niin tulisi tehdä! Lisättynä tähän vielä lapsien väheneminen ikäluokkien pienentymisen myötä, on koulujärjestelmän uusimista mietittävä nyt, ennen kuin mahdolliset muut ongelmat alkavat. Jos Suomi aikoo pysyä koulutukseltaan kärkimaina, on uudistuksia tehtävä. Se mikä toimi eilen, ei välttämättä toimi enää tänään. Saatika sitten huomenna.\n26. marraskuuta 2010 klo 21.07\nPidetään peukkuja, ällös huoli, olet tähänkin asti saanut hyvin kantasi ilmaistua. Hienoa että mukaan otetaan nuorempiakin osallistujia joiden argumentaatio ei kulje tasolla "En haluu opiskella koska pakkoruotsi on perseestä."\n26. marraskuuta 2010 klo 21.50\nSä sovit tonne kyllä ihan loistavasti! Oon niin samaa mieltä sun kanssa pakkoruotsista. Pidän peukkuja, oot mun sankari! :)\n26. marraskuuta 2010 klo 22.05\nHienoa! Olet varmasti juuri sopiva osanottaja, sulla on mielipiteitä :)\n26. marraskuuta 2010 klo 22.30\nHei wau! Aivan huikeeta että pääsit ohjelmaan. Jännään sun puolesta, vaikka varmasti sujuu hyvin. :)\n26. marraskuuta 2010 klo 22.47\nOioi, onpas hienoa! Pakko muistaa laittaa nauhalle kun en tohon aikaan ole kotona.. Tsemppiä :)\n26. marraskuuta 2010 klo 22.52\nHui, jännittävää!! Olen itse ollut kerran telkkarissa haastateltavana ja onhan se toki hermostuttavaa. Toki mulla oli se helpotus, että kuvattiin mun kotona eikä studiossa. Toisaalta, silloin jos keskustelu on hyvää ja vie mukanaan niin keskustelun ulkopuolisiin juttuihin ei välttämättä niin kiinnitä huomiota. Tämä on varmaan ihan turha sanoa, tiedät varmasti itsekin mutta silloin, kun on hyvin perehtynyt asiaan ja sinut omien ajatustensa ja mielipiteidensä kanssa niin ei tarvitse jännittää sanomisensa sisältöä niin paljoa. Sinulle ei luulisi tässä suhteessa siis tulevan ongelmia! ;-) Että hyvin se varmasti sujuu, alkukankeuden hälvettyä! Tsemppiä ruudun toiselle puolelle!!\n27. marraskuuta 2010 klo 1.38\n27. marraskuuta 2010 klo 12.39\nVapaalle kielivalinnalle on olemassa vain vahvoja perusteita:\n- meillä vanhemmat ovat pitkälle koulutettuja ja nyt jos koska kypsiä arvioimaan esimerkiksi lasten kykyä ja tarvetta opiskella kieliä\n- nykyisin tarvittaisiin enemmän ns. harvinaisten kielten osaajia, mutta englannin ja ruotsin jälkeen monien voimat eivät riitä enää kolmanteen kieleen ja esimerkiksi kouluissa oppilaita ohjataan ehdottomasti olemaan valitsematta kolmatta vierasta kieltä, jos kahdessa ensimmäisessäkin on työtä\n- monien kohdalla olisi järkevintä pitäytyä hankkimaan erinomainen englannin taito, sillä nykyihmisellä olisi oikeus yhteen sujuvaan maailmankieleen eikä kielten oppiminen ole kaikille yhtä helppoa, esimerkiksi Ruotsissa toisen vieraan kielen sijasta on mahdollista opiskella lisää englantia ja Ahvenanmaalla lähes kolmannes nuorista opiskelee ysillä vain äidinkieltään ruotsia ja englantia - kieliä ei pidä ylipainottaa aidon osaamisen kustannuksella\n- maahanmuuttajalasten kielipaletti on todella raskas (vaikka lapsi osaa vielä heikosti suomea, hän joutuu opiskelemaan englantia, kotikieltään ja ruotsia), vapautusten saaminenkin on käynyt äärimmäisen vaikeaksi, kuin hakisi vapautusta matematiikasta\n- monissa perheissä ollaan jo kaksikielisiä jollain muulla yhdistelmällä kuin suomi-ruotsi ja näiden perheiden todellisuus ja tarpeet sivuutetaan täysin nykykuvioissa\n- käytännössä ruotsin kielen taito on monet vanhemmat tietävät, ettei ruotsilla ole ollut mitään käytännön merkitystä, sillä 1) työmatkoilla Ruotsissa puhutaan aina englantia, koska ammattikieli on yhteinen englanniksi ja yleensä mukana myös muita Eurooppalaisia, 2) suomenruotsalaiset ovat niin kaksikielisiä, että heistäkin on epämukavaa auttaa suomenkielistä harjoittelemaan ruotsia, kun yhteisellä suomella voidaan haastella syvällisiä\n- ei ole olemassa vain yhtä Suomea, vaikka sellaista kuvaa on vaalittu - Suomi on yhtä aikaa yksikielinen, kaksikielinen ja monikielinen maa, suomalaisia identiteettejä on niin monenlaisia, että on suorastaan loukkaavaa lähteä siitä, että on olemassa vain se yksi, kaksikielinen, pohjoismaisuutta kielen kautta tavoitteleva, historiallisia perinteitä vaaliva Suomi (ihan kaunis vaihtoehto sekin)\n27. marraskuuta 2010 klo 12.42\nTunnustan, että minä todella pidän ruotsista ja ruotsinkielisestä kulttuurista. On sääli, että ruotsinopiskeluun liittyy pakon ja irrationaalisten perusteiden surureuna. Sen sijaan, että lapseni saisi opiskella ruotsia siksi, että perheessä ollaan kiinnostuneita skandinaavisuudesta ja suomenruotsalaisuudesta, lapseni pitää opiskella ruotsia siksi, että näin muka ylläpidetään suomenruotsalaista kulttuuria. Mahdollisuus opiskella oman itsensä vuoksi kääntyy hyväntekeväisyydeksi. Voiko kieltenopiskelu olla hyväntekeväisyyttä? EI!\nSuomenruotsalaisuus säilyy kyllä ilman pakollista ruotsia!\nMielestäni tarvitsisimme jonkin positiivisen, humoristisenkin tavan välittää ajatusta, että on kielivapauden aika. Tämä ei ole kielisotaa vaan aitoa erilaisuuden hyväksymistä.\nKielivapautta ovat nyt heränneet puolustamaan tavalliset, koulutetut ja maailmaa nähneet pienten lasten vanhemmat. Ei pidä leimata järkeviä ajatuksia vihapuheeksi, kun samalla perustelut pakollisuudelle ovat todella ajasta jäljessä (enemmän tunnetason myyttisiä uni- ja uhkakuvia kuin perusteluja) sekä ristiriidassa niiden pohjoismaisten arvojen kanssa, joihin olemme sitoutuneet.\n27. marraskuuta 2010 klo 12.43\nOhjelmassa ei loppujen lopuksi paljon pääse ääneen, kun suuri osa ajasta menee insertteihin ja päällehuutajien kakofoniaan..\nSuuna päänä oleminen on ruotsalaisille tyypillistä,\nsillähän voi peittää argumenttien tyhjyyden.\nItse kiinnittäisin huomiota pakkoruotsisyteemin tekopyhyyteen:\nRuotsia pitäisi opiskella pikkulapsesta lähtien, jotta kielitaito olisi sellainen, että se kelpaa ruotsinkielisen palvelemiseen. Pakkoruotsi siis menee hukkaan monin tavoin, kun hyvin harva loppujen lopuksi oppii sitä kieltä. Kyseessä onkin vain kaksikielisyysilluusion ylläpito, jotta saadaan oikeutus ruotsinkielisten erityisasemalle.\nMielestäni sinut on valittu sinne siksi, että olet aktiivisesti ottanut kantaa asiaan: Suurin osa kansastahan ottaa asiaan kantaa passiivisesti eli ei takuulla puhu ruotsia Suomessa eikä palvele ruotsiksi. Passiivinen vastarinta on massiivista, koska nykyinen käytäntö ei vastaa yleistä oikeustajua. Siksi s-ruotsalaiset puhuvatkin järjestään hyvää suomea- ovathan he saaneet sitä opiskella peruskoulussakin jo 40 vuotta..Poliitikot pakottavat meidät tankkaamaan ruotsia, ja me kansa pakotamme s-ruotsalaiset puhumaan suomea..Hullu tilanne..\nKuka siinä pakkoruotsin poistamisessa häviäisi ?\nValinnainen ruotsi-> vähemmän, mutta paljon parempaa ruotsia.\n27. marraskuuta 2010 klo 12.50\n"Sen verran tunnustusta voisi antaa, että esim. yläasteella olisi vaikka hetken opetuksessa ruotsin perusteita..."\nMikä funktio tällaisella olisi? Tottumus?\nParin vuoden opiskelu estää tehokkaasti lapsia valitsemasta muita kieliä. Se vie aikaa viikkotuntimäärästä eikä jätä muistijälkiä.\nÄlkää hyvät ihmiset antako tällaisia ehdotuksia! Lasten opiskelu peruskoulussa on tällä hetkellä vaativaa työtä. Kielen opiskelu ei ole suurelle osalle ikäluokasta helppoa - ja vähintään kolmannes lapsista on todella pulassa toisen kielen kanssa.\nMeillä ei ole saatu keskustella kielten ongelmallisuudesta. Meidän virallinen liturgiamme on, että kielet eivät koskaan tee pahaa. Mutta ne tekevät.\nTätä ei tarvitse ruveta vatvomaan pakkoruotsi-illassa, kun pedagoginen näkemys kieltenoppimiseen puuttuu sieltä kuitenkin. Mutta varokaa näitä "musta tuntuu, että vois ne muksut vähän opiskella" - kielellisesti hitaasti kehittyvän lapsen kannalta tämä vain sotkee pahasti opintoja, ja tätä kielellistä hitautta (ihan luonnollista) on paljon, erityisesti pojilla.\nKoko koulujärjestelmää kehitellään pikkuhiljaa - nyt tarvitaan vain pientä säätöä, jolla helpotetaan yksilöiden oman mielenkiinnon ja oman taustan toteuttamista myös kielivalinnoissa sekä varmistetaan laajaa kielivarantoa, ei yksilöiden kielimäärää lisäämällä vaan vaihtelemalla yksilöiden kieliprofiileja.\n27. marraskuuta 2010 klo 12.55\nUussuomalaisten tulkkina on toiminut myös Umayya Abu-Hanna kertoo Helsingin Sanomissa näin\n“Suomen yhteiskunnan demograafinen rakenne on muuttumassa vääjäämättömästi, nopeasti ja radikaalisti. Vuonna 2025 arvioidaan, että joka kolmas tai neljäs helsinkiläinen on siirtolainen tai siirtolaistaustainen.”\n“Kun ruotsinkielisen vähemmistön prosentti pienenee, olemme tilanteessa joka on demokratian silmissä kestämätön – jos vaaditaan kaikilta sekä suomen että ruotsin osaamista. Lähitulevaisuutta ajatellen taistelu ruotsinkielen eksklusiivisesta asemasta ei ole järkevä eikä eettinen. Se on hävitty taistelu, joka voidaan kääntää joko positiiviseksi suunnitteluksi tai katkeraksi vainoharhaksi.”\n“Äidinkieleni on arabia, toinen kieleni on heprea, tyttäreni äidinkieli on zulu, kotikielemme on englanti. Emme ole vaatimassa sitä, että saisimme käyttää äidinkieltämme virastoissa, mutta on todella epäreilua meidän henkilökohtaisella kehityksellä olla kehittämättä ja investoimatta meidän perheen kieliin. Meidän pitää antaa aikaa ja taloudellisia resursseja, jotta kaikki kansalaiset voisivat kehittää äidinkieliään mahdollisemman monipuolisesti ja rikkaasti.”\n“Toisaalta suomalaista yhteiskuntaa ajatellen taloudelliset, sosiaaliset, kulttuuriset ja ulkopoliittiset etuudet olisivat monikertaiset, kun suomen lisäksi ihmisillä voi olla mahdollisimman monta eri kieltä.”\n27. marraskuuta 2010 klo 12.57\nOnneks olkoon, mahtava tilaisuus!\nItse oon kotoisin 30 000 asukkaan kaupungista, enkä peruskoulun jälkeen ole tarvinnut ruotsia puolta sanaa, joten en enää muista sitä vähääkään mikä niiltä tunneilta päähän jäi, ja sama tilanne on lähes kaikilla muilla. Lukuun ottamatta esim. matkailualalle lähteneitä, mutta ne, jotka kielitaitoa oikeasti tarvitsevat, hankkivat sen peruskoulun jälkeen.\nToivottavasti saat olla oikeasti äänessä siellä!\n27. marraskuuta 2010 klo 13.57\nEnsinnäkin mieti miksi olet ohjelmassa, miksi sinut on kutsuttu?\nAivan, olet osa statistista täytettä, ohjelmaan halutaan miehiä ja naisia, nuoria ja vanhoja. SINÄ olet se NUORI NAINEN. Tämä on siis pääfunktiosi, näyttää(visuaalisesti), että on olemassa nuoria naisia, jotka haluavat kielivapautta.\nEt siis ole paikalla professorina ja asiantuntijana, joka tietää Hoopo-yliopiston budjetin ja perustuslain syntyhistorian kirjeenvaihdon tarkkuudella. Voit siis huokaista helpotuksesta ja pyytää takapenkin paikkaa, ellei sitä ole jo automaattisesti annettu. Vastapuolen nuorena naisena toimii Kosovolainen, joka tietää taatusti Suomesta vähemmän kuin sinä.\nTärkeintä ei siis ole puhua mahdottoman fiksuja vaan pitää huoli, ettei sano mitään mahdottoman tyhmää.\n18 keskustelijaa tarkoittaa, että puheaikasi tulee olemaan lyhyt, jos katsoit homoiltaa niin huomasit varmaan, että pääasiallinen keskustelu tapahtuu vain muutaman henkilön kesken. Juontajat kuitenkin käyvät arvatenkin osallistujat läpi alussa, niin että jokainen voi sanoa edes jotain.\nKyseessä on joukkuepeli, jokaisella pelaajalla on osansa siinä. Tässä mielessä voit huokaista helpotuksesta, olet puolustaja ja tiimistäsi löytyy melko kovia hyökkääjiä, jotka tietävät tasan tarkkaan mitä ovat tekemässä. Anna siis ammattilaisten jedimiekkailla toisia ammattilaisia vastaan. Ole kuitenkin valmis kommentoimaan esim. kaksikielisyyden kustannuksia ja virallista kaksikielisyyttä. Ohjelman aihe ei rajoitu koulun kielipolitiikkaan.\nPuhu lyhyesti ja ympäripyöreästi, älä mene yksityiskohtiin ellet tunne yksityiskohtia perin pohjin. Muuten saat vastapuolelta henkilökohtaisesti yksityiskohtaisen kysymyksen, johon et ehkä tiedä vastausta.\nJos olisin sinä, sopisin vielä tapaamisen esim. Terhon, Talan ja muutaman muun kanssa juuri ennen keskustelua, pääset näin paremmin samalle aivotaajuudelle heidän kanssaan. Joukkueen pitää aina potkia palloa samaan suuntaan. Vaikka tekisi mieli, kukaan joukkueesta ei saa sanoa eriävää mielipidettä toiselle pelaajalle.\nSvekoleirin puolustus tulee nojautumaan palveluiden saamiseen ja perustuslakiin. Historiaan he eivät turvautua, koska se olisi onnenpotku SL:n miehille päästä siihen mehevään aiheeseen kiinni.\n(lue SL:n sivuilta maan historia niin tiedät)\nÄläkä pukeudu mitenkään erityisen poikkeavasti, funktiosi on, että nuoret naiset samaistuvat sinuun. Taistelette katsojien sieluista.\nJos vastapuoli sanoo jotain mahdottoman tyhmää, on usein parempi nauraa/hymyillä kuin näyttää vihaista naamaa.\nTutustu Internetin avulla kaikkiin osallistujiin, keitä he ovat, mitä he ajattelevat ja miksi.\nAiheeseen voi virittäytyä myös katsomalla youtubesta vanhan Talan ja Melinin yhteenoton sekä syksyisen A-talkin pakkoruotsikeskustelun, niin ja tämän: http://areena.yle.fi/video/1422329\n27. marraskuuta 2010 klo 14.31\nLoistavaa, ja onnea esiintymiseen. Näkyvyyttä Piraattipuolue todellakin kaipaa.\n27. marraskuuta 2010 klo 14.59\nKiitos hirveästi kaikille tsemppaajille ja erityisesti teille, jotka olette antaneet neuvoja ja ajateltavaa! :) Olen kiitollinen kaikista vinkkauksista ja näkökulmista.\nÄäneenhän tosiaan siellä ei lopulta hirveän pikäksi aikaa kokonaisuudessaan pääse, mutta sitäkin enemmän sitten haluaa sanoa jotain fiksua sillä puheenvuorollaan. Katsotaan miten onnistuu! :)\n27. marraskuuta 2010 klo 16.27\nOi vitsi, tsemppiä sinne! Minä en kyllä varmaan ikinä pystyisi, jo pelkkä ajattelu nostattaa mieleen kauhukuvia kapulakieltä puhuvista sedistä. Mutta eiköhän se hyvin mene, tollasissakin kun on vain oma itsensä eikä yritä mielistellä suuntaan tai toiseen niin kaikki menee hyvin! :)\n(Sikäli kyseenalaistaisinkin Neuvojan kohdan "Äläkä pukeudu mitenkään erityisen poikkeavasti, funktiosi on, että nuoret naiset samaistuvat sinuun. Taistelette katsojien sieluista.", en näe mitenkään tarpeellisena yrittää tunkeutua mihinkään muottiin pukeutumisen suhteen vain, että saisi miellytettyä jotain tiettyä ryhmää.)\n27. marraskuuta 2010 klo 16.38\nTossa pukeutumisessa... Tosiaan en aio alkaa liikaa miettiimään sitä muiden miellyttämistä, mutta toki siinä on se pointti, että kun näyttää mahdollisimman vähän ennakkoluuloja herättävältä, voi se oma viesti mennä paremmin perille. :P Ihan ajattelin mennä tutulla mustan mekon linjalla, kenties sen liivin otan siihen kaveriksi ja ZB:n vyön (jota tosin luultavasti ei näy, mikäli ihmisiä kuvataan lähinnä hartioista ylöspäin puheosuuksissa :P). Mun tukka on jo itessään tietty vähän jännittävä, mutta oon toisaalta kuulemma ihan söpö luonnossa. x) Että ehkä mä olen tällä setillä sekä oma itseni, että riittävän helpostilähestyttävä. :)\nAsiaan ja vastapuolen argumentteihin on syväluotaavasti tässä kyllä kovasti yritetty perehtyä ja miettiä sitä retoriikkaa - saa nähdä miten se esiintymisjännäys ja itse ohjelman eteneminen sitten päästävät ne oikeuksiinsa. :D\n27. marraskuuta 2010 klo 17.02\nTuleekohan ohjelma jälkeenpäin katottavaksi yle areenaan? Toivottavasti :)\n27. marraskuuta 2010 klo 17.08\nOon aika varma et tulee kyllä. :) Linkitän sitä varmasti sit vielä erikseenkin. ^^\n27. marraskuuta 2010 klo 17.09\nSampo Terhon Blogissa on hyviä tekstejä aiheesta ja niihin liittyviä kommentteja mm.\n27. marraskuuta 2010 klo 17.33\nJoo, oon sitä silmäillytkin, pitää tutustua noihin vielä paremmin! Kiitos siis. :)\n27. marraskuuta 2010 klo 17.41\nNuorelta opiskelijalta odotetaan arvatenkin lähtökohtaisesti opiskelumaailman näkökulmaa, tyyliin: "olisin voinut opiskella yläasteella ja lukiossa kieltä X, jota puhuu Z miljoonaa ihmistä Y monessa maassa. Sen sijaan aikani meni yhteen ruotsin murteeseen, joka on vielä vakava etenemiseste monille korkeakouluissa"\nEli pitää tunnistaa ns. omat aihepiirit ja jättää kysymys 'Dragsvikin varuskunnan säilyttämisestä' jollekin muulle.\nJännityksestä vielä sen verran, että vaikka vastapuolella on lähes yksinomaa RKP:n ammattipoliitikkoja niin kovemmat henkiset paineet siellä on ulkokuoren sisällä, usko pois. Heille koko TV-keskustelun järjestäminen on täysi painajaisuni. Lisäksi keskustelu käydään heille vieraalla kielellä, mikä tulee tuottamaan muutamalle selkeitä hankaluuksia. Ankkalammen katsojat ovat myös kriittisempiä omia kohtaan, kentällä on tyytymättömyyttä.\nPerustuslain ja palveluiden lisäksi RKP pyrkii sitomaan keskustelua venäjän kieleen, koska termi "pakkovenäjä" kuulostaa ikävältä.\nJännitys katoaa viimeistään keskustelun alettua, kun huomaat miten asiat rullaavat ja jutun etenemistä on kiva seurata. Mutta voi sitä stressiä torjua vaikka punttisalilla.\n27. marraskuuta 2010 klo 19.39\nEn tiedä suhdettasi ruotsin kieleen, mutta minusta olisi hyvä, jos keskustelussa olisi mahdollisimman paljon niitä, jotka voisivat rehellisesti sanoa, että ruotsi on kielenä ok vain pakollisuus ei ole ok.\n27. marraskuuta 2010 klo 21.05\nEhkä kannattaa kollata myös Hetemajin blogi aiheesta:\n27. marraskuuta 2010 klo 21.08\nMielenkiintoinen aihe, josta minulla ei ole mitenkään jyrkkää kantaa suuntaan eikä toiseen. Tosin nykyisin työskentelen organisaatiossa, jossa on ihmisiä mm. pohjoismaista. Asia, jota en koskaan olisi voinut kouluaikana aavistaa.\nOhjelmaan vinkiksi pari juttua:\nSinulla on puheaikaa todella vähän. Sano puheenvuorollasi kaikkein tärkein asia ensin ja perustelut ja vähemmän tärkeät perään. Et kuitenkaan saa sanottua kaikkea, mitä haluat. Kun puhe katkaistaan, ei jää tärkein asia sanomatta.\nMieti etukäteen muutama naseva asia, jonnka haluat tuoda esiin.\n28. marraskuuta 2010 klo 0.39\nOh my lack of god. I have to suit up for this one.\n28. marraskuuta 2010 klo 3.16\nKirjoitinkin jo mutta jatkan vielä.\nRuotsi on monen nuoren naisen lempiaine koulussa. He eivät välttämättä ajattele, että ruotsi on jostain pois. Moni heistä olisi voinut lukea vielä pari muutakin kieltä ja olisivat mielellään jättäneet sen matematiikan pois. He voivat hyvinkin sympata pakollisen ruotsin kannattajien kielipainotteista koulumissiota ja vertauksia matematiikkaan, vaikka periaatteessa näillä ei ole loogisesti mitään tekemistä keskenään.\nKaikkialla maailmassa opetetaan kouluissa maan pääkieltä, matematiikkaa, luonnontieteitä, reaaliaineita ja vieraita kieliä - vieraat kielet voi yleensä valita vaikka monissa paikoin englanti on pakollinen kaikkien suostumuksella. Näin pienen vähemmistön kieltä ja pienen naapurimaan kieltä ei tietääkseni ole pakollisena missään - ei edes Kanadassa, Sveitsissä, Irlannissa tai Espanjassa, joihin usein vedotaan. Suomi on tietääkseni EU:n ainoa maa, jossa pakollinen kieli virallisesti perustuu "historiallisiin ja kulttuurisiin syihin" eikä esim. yleiseen hyötyyn.\nMieti ihmeessä, mikä on oma henkilökohtainen syysi olla pakollisuutta vastaan. Ehkä se on syntynyt kokemuksesta, että olisit halunnut voida vaihtaa ruotsin johonkin muuhun kieleen. Ehkä olisit halunnut valita ruotsin itse, omista syistäsi. Ehkä se on se, että symppaat kielivapauden periaatetta, jota noudatetaan naapurimaissakin (tosin englanti on niissä maailmankielenä pakollinen).\n28. marraskuuta 2010 klo 7.41\nKielen omaksuminen ja ylläpito vaatii ihmisiltä eri määrän työtä, mutta joka tapauksessa vaatii työtä. Englantia kuulee muutenkin, mutta kaikki muut kielet vaativat useimmilta oppilailta panostusta koulun ohella ja erityisesti koulun jälkeen. Siksi itse valitut kielet ovat tärkeitä. Niihin on halua sitoutua ja panostaa lehdin, matkoin, elokuvin, kirjoin, jolloin kielitaito jää pysyvästi omaksi. Pakollinen ruotsi karkaa monelta, koska sille ei yksinkertaisesti ole käyttöä.\nPohjoismaalaisuus on usein ruotsinkielisten todellinen taustavaikuttaja. He kokevat, että vapaaehtoisen ruotsin kannattajat yrittävät riistää lapsilta oikeuden tuntea olevansa pohjoismaalaisia. Pohjoismaalaisuushan on ok, mutta kun jo nyt puhumme englantia muissa Pohjoismaissa ja muut pohjoismaalaiset puhuvat sujuvasti englantia meille, ei näytä siltä, että siteet katkeaisivat, vaikkeivät kaikki suomalaiset joutuisikaan oppimaan ruotsia.\nKoska meillä ei tästä kielivalinnasta ole oikeastaan voinut puhua julkisesti leimautumatta jonkinlaiseksi ruotsinvihaajaksi, harva meistä on ajatellut tarkoin, miksi juuri itse kaipaa kielivapautta ja mihin muut oman kaipuunsa perustavat. Meillä ei myöskään puhuta siitä, miten muissa maissa kieltenopetusta tarjotaan.\nEsimerkiksi jokin aika sitten todettiin, että suomalaiset ovat Euroopan toiseksi kielitaitoisinta kansaa (voi pahus, etten muista tutkimuksen nimeä, siihen ei voi viitata), mutta silti meillä on kuvitelma, että suomalaiset oppivat huonosti kieliä, lausuvat niitä surkeasti ja ovat kaikin tavoin barbaareja. Tämä siksi, että meitä verrataan aina kielivähemmistöömme, jolla on väistämättä yksi kieli enemmän kuin meillä muilla ja meillä muilla on sen maailmankielen sijasta huonosti opittu ja helposti unohtuva ruotsi. Meitä siis moititaan heikosta kielenoppimisesta ihan turhaan, mutta alemmuudentunne on onnistuttu jo tekemään osaksi kansallista minäkuvaamme.\nNäitä ei tietenkään voi lähteä pohtimaan pakkoruotsi-illassa, jossa on valittava selkeitä ja nopeita kommentteja, joista ei joudu sanomaan, ettei nyt muista mikä tutkimus... ;) Mutta pakollinen ruotsi on tehnyt aivan uskomattoman paljon hallaa itsetunnollemme - tosin, saattaa ruotsin kautta olla myös avautunut monelle mahdollisuus opiskella tai työskennellä Ruotsissa. Eihän mikään ole mustavalkoista.\nValtavasti onnea lähetykseen! :) Muista, että vastapuolella on suuremmat paineet. Sinä ja muut pakkoruotsin poistoa kannattavat olette suuren yleisön suosiossa. Mikäli löytyy jännitystä, niin tuo on ehkä ihan hyvä muistaa: jos sanot vahingossa jotain aivan typerää, tuskin kovin moni katsoja siihen tarttuu jälkikäteen.\nJännä muuten, että pakkoruotsia kannattavia on valittu ohjelmaan enemmän. No, ei kahta enempää, mutta kyllähän tuokin ero voi näkyä keskustelussa.\n28. marraskuuta 2010 klo 13.00\nHei, hyvä juttu!\nMulla on antaa ainoastaan yksi ohje: "Kun kiistelet idiootin kanssa, pidä huoli ettei hän tee samoin."\nRutistus ja tsemppiä viitentoista minuuttiisi julkisuudessa, se pitää varmaan katsella tvkaistalta :)\n28. marraskuuta 2010 klo 13.58\nHei, hienoa! Mahtavaa päästä vihdoinkin näkemän ja kuulemaan millanen ihminen näitten kuvien ja mielipiteitten takana oikeen on :) musta on hienoo että monista muista bloggaajista poiketen otat kantaa ajankohtasiin yhteiskunnallisiin asioihin ja vaikka oonkin joissain asioissa eri mieltä sun kanssa, niin sun kannat asioihin on tosi hyvin perusteltuja. Thumbs up!\n28. marraskuuta 2010 klo 14.07\nOi! Mahtavaa!! Tsemppiä hurjasti, kyllä sä pärjäät! :)\n28. marraskuuta 2010 klo 14.48\n"Jännä muuten, että pakkoruotsia kannattavia on valittu ohjelmaan enemmän"\nSe on 9vs9.\nVehkaoja ja Albäck ovat pakkoruotsin vastustajia.\n"Ruotsi on monen nuoren naisen lempiaine koulussa."\nTodellakin ja siksi monen on hankala myöntää jälkeenpäin, että heitä on vedetty nenästä.\n28. marraskuuta 2010 klo 16.29\nTuli tässä vaan vielä mieleen, että pakkoruotsi pakottaa joitakin tekemään erilaisia valintoja elämässään, kuin mitä he ilman sitä olisivat tehneet. Esim. mun mieheni ei aikoinaan mennyt lukioon vaikka olisi halunnut, koska pakkoruotsi ei sujunut ja siitä oli surkea numero. Muista aineista hänellä oli hyvät numerot ja lukio olisi tarjonnut paremman jatko-opiskelupaikan ja parempipalkkaisen työn. Ei sillä, että raha tekisi autuaaksi mutta kyllä se kummasti elämää helpottaa.\n28. marraskuuta 2010 klo 20.13\nHei, tosi hieno juttu! Katson varmasti jos vaan muistan :) Onnee matkaan!\n28. marraskuuta 2010 klo 20.18\nHienoa! Onnea ja tsemppiä! Täällä nuorehko piraattinainen tsemppaa ja kannattaa samaa asiaa!\n28. marraskuuta 2010 klo 21.23\nJos pakkoruotsikysymyksellä saisi joku muu puolue kuin RKP äänestäjiä niin ne olisivat jo perustaneet oman puolueensa.\nTämä aihe on sellainen lose-lose-tilanne ehdokkaalle. Jotkut kovasti haluavat, että otat kantaa, mutta ei ne sinua kuitenkaan tämän kannanoton takia äänestä. Kannabis on samanlainen aihe, jos tulee joskus vastaan.\nSitten on vielä Vaasan vaalipiiri, jossa RKPeen kannatus on 20% ja piraattipuolueen ruotsinkieliset ja kaksikieliset ehdokkaat, joista yksi oli juuri televisiossa. Yksi sinne studioon haastateltavaksi tulevista tietää tämän tasan tarkkaan ja voi puukottaa sinua vatsaan vastaheitollaan, jos et ole valmistautunut.\nEli mene sinne näytille, mutta älä sano paljon mitään. Äläkä varsinkaan puhu mitään faktoista: lukiolaisten kielitaito on laskenut 30% 10 vuodessa, kiitos kasvaneen valinnaisuuden. Ihmisten laiskuudella ja omakehulla ei yleensäkään ole mitään rajoja, mutta ei sitäkään voi televisiossa sanoa.\nLukiolaisten kielitaito on ollut näin huono viimeksi 60- tai 70-luvulla.\nYleensä, mitä koulutetumpi ihminen, sitä myönteisempi asenne ruotsin kieleen, mikä selittää Hetemaj:n kantaa. Kokoomushan on koulutettujen puolue.\nRuotsin kieltä harvemmin tarvitsee Suomessa, mutta yleensä elämässä pätee, että on osattava asiakkaan kieltä, joten sitä olen tarvinnut muissa Pohjoismaissa. Suomen talous on vaan sellainen, että nälkäkuoleman uhka on konkreettinen kerran kymmenessä vuodessa, ja sen verran on syytä ruotsia osata, että osaa täyttää Tukholmassa sossun lomakkeen. EU-maistahan työttömän suomalaisen saa karkottaa, muttei muista Pohjoismaista. Tanska on tosin livennyt tuosta sopimuksesta ja karkottanut raskaaksi tulleita suomalaisia naisia, koska he eivät ole enää voineet käydä töissä.\n29. marraskuuta 2010 klo 5.40\nMitä ulkonäkökysymyksiin tulee niin televisiotoimittajat valitsevat keskustelijat mm. ulkonäön perusteella. Ja he luulevat sinun näyttävän samalta kuin blogisi kuvissa eli sellainen tyyli.\nTV-toimittajat haluavat sanavalmiita kameran kestäviä tyyppejä. Tyypit valitaan niin, että niiden välille syntyy keskustelua sen verran, ettei katsoja nukahda tai vaihda kanavaa. Vähän ärsyttävät tyypit vangitsevat katsojan mielenkiinnon.\nTyylin ja ehdokkuuden lisäksi sinut on varmaan valittu sinne myös sukupuolesi takia. Epäilen naistoimittajien salaliittoa.\nSinulle tulee myös erinomainen tilaisuus tarkkailla miten joku kokeneempi esiintyjä käyttäytyy siellä studiossa ja voi myöhemmin warettaa oppimaasi.\nKun piraattipuolueessa on noita ruotsinkielisiä niin sinun kannattaa soittaa niille ja kysyä mitä mieltä he ovat näistä kysymyksistä. Hyvässä lykyssä pääset perustelemaan ohjelmassa omia mielipiteitäsi näiden selän takaa.\nJa sinä oletkin varmaan jo kaivanut esille keitä ne muut paikalle tulevat ovat.\nYleensä poliitikon kannattaa osoittaa ymmärrystä vähän joka suuntaan, vaikka shown primadonnaksi valittu kokoomuksen ehdokas Hetemaj ilmeisesti tuleekin ottamaan kantaa. En suosittele suoraa sotimista kenenkään noiden kokeneiden esiintyjien kanssa, voit hävitä sen 30 sekunnissa. Jos sinut maalataan nurkkaan niin voit päästä sieltä ulos ymmärtämällä vastapuolta tai sitten vaan odottamalla, että aihe kuolee. Viime mainitun hinta on, että TV-aikaa kuluu hukkaan ilman julkisuutta - muutenhan voisit olla siellä hiljaa koko ohjelman ajan.\nKannattaa muistaa, että siellä ei päätetä mitään vaan tehdään TV-ohjelmaa, jossa mm. poliitikot haluavat näkyvyyttä.\nToimittajat haluavat katsojia ja mm. sitä, ettei ohjelman tasoa tarvitse hävetä. Yksi sopimaton sana ja saat elinikäisen bännin valtakunnan televisioon. Näitäkin on nähty. Aikoinaan poliitikkojen väliset vaaliohjelmat piti lopettaa, kun poliitikot intoutuivat olemaan niissä toistensa kurkuissa kiinni. Tämän takia tuolla on varmaan pehmikkeenä poliitikkojen välissä siviilejä sekä kokemattomia poliitikkoja. Poliitikkoja haastatellaan nykyään myös pienemmissä erissä, koska isommissa erissä ne olivat dynamiittia studiossa.\nJos hermostuttaa, niin se johtuu vain siitä, että kiinnität huomiotasi liikaa sellaisiin asioihin, joilla ei ole merkitystä. Riittää kun seuraat oleellista ja näytät pätevältä ja kuulostat järkevältä.\n"Lukiolaisten kielitaito on ollut näin huono viimeksi 60- tai 70-luvulla."\nEnglannin osalta mikään ei voisi olla vähemmän totta - nykynuori hallitsee englannin tavalla, josta voitiin ennen vanhaan vain unelmoida.\nRuotsin kirjallisen osaamisen (jota yo-kokeet ja virkamiesruotsin kurssit tuolloin mittasivat) ollaan varmaan tultu alas - mutta eihän vanhoina hyvinä aikoinakaan ruotsia kukaan juuri puhunut. Ruotsi katosi sen ikäluokan ihmisiltä hyvin nopeasti koulun jälkeen, jollei liittynyt Uppsalaan lähtijöihin.\nSe kolmas kieli oli vanhoina hyvinä aikoina useammilla mukana siksi, että tuolloin luettiin vasta lukiossa osa niistä asioista, joita nyt luetaan jo yläasteella. Erityisesti luonnontieteelliset aineet ovat lukiossa yliopistotasoa ja vaativat hurjasti töitä.\nNykyisin nuorten elämässä pätevöidytään aikaisempaa enemmän koulun ulkopuolella harrastuksissa ja medioiden äärellä. Vanhoina hyvinä aikoina tuli yksi hyvä tv-ohjelma illassa ja harrastuksina olivat lähinnä kävely ja leikkimielinen urheilu tai pianotunnit - nyt vedetään täysillä koko ajan.\nKielitaidon (niin suomen kuin muidenkin kielten) parantamiseen olisi saatava mielekkäitä nettidrillejä ja järkeviä kommunikointiin perustuvia ympäristöjä tyyliin "me euroopan ranskanopiskelijat second lifessa".\nKielten yliarvostus olisi kyllä purettava. Kaikkien ei tarvitsisi opiskella englantia enempää kouluaikana. Erilaisille oppijoille tulisi nimenomaan tarjota digitaalisia oppimisympäristöjä ja mahdollisuus valita kieli sen perusteella, mikä heidän spesiaalivaikeutensa kannalta on mielekkäin (esim. ruotsi on osalle todella vaikea kieli, ihan ilman asennevammoja).\n29. marraskuuta 2010 klo 8.25\nKiitos vielä kaikille tsemppauksesta ja hyvistä neuvoista. :) Semmosta ohjeistusta tuossa juuri sain ohjelman suunnalta, että multa tullaan kysymään omia koulukokemuksia ruotsin suhteen parilla täsmäkysymyksellä, joten semmosta sit ainakin tiedossa. :)\n30. marraskuuta 2010 klo 13.57\nSuomenruotsalaisena minusta on hyvä, että pakkoruotsin tarpeellisuudesta keskustellaan, ja toivon todellakin että sekä ruotsinkieliset että suomenkieliset suomalaiset oppisivat keskustelun myötä ymmärtämään paremmin toisiaan, eikä mentäisi turhaan vastakkainasetteluun. Minun on vaikea keksiä järkeviä perusteluja pakkoruotsille, joten en henkilökohtaisesti näe mitään väärää siinä, että se korvattaisiin esim. vapaavalintaisella kielellä.\nMinusta on kuitenkin outoa, että heti kun todetaan yhdellä vähemistöllä olevan asiat paremmin kuin muiden maiden vähemistöillä, kyseistä vähemmistöä ollaan heti polkemassa maahan. Eikö vähemmistöjen kuuntelemista ja arvostamista pitäisi nostaa esiin hyvänä, jopa tavoiteltavan asiana?\nToivon, että pakkoruotsikeskustelussa osattaisiin pysyä poissa henkilökohtaisuuksista. On aika kapeakatseista väittää suomenruotsalaisten olevan etuoikeutettuja, kun totuus on tästä kaukana. Pakkoruotsin vastustajat ovat nopeita vetämään esille ruotsinkielisten kiintiöpaikat tietyillä koulutusaloilla, mutta unohtavat suomenruotsalaisuuden huonot puolet. Onpa etuoikeutettua, että opiskelumahdollisuudet omalla äidinkielellä ovat rajoitettuja. Onpa etuoikeutettua, että töitäkään ei todennäköisesti koko elämänsä aikana pääse tekemään omalla äidinkielellä. Ja onpa etuoikeutettua, kun jutellessa omalla äidinkielellään kaupungilla myöhään illalla saa kuulla että "menkää takaisin Ruotsiin, vitun hurrit!". Kylläpä tunnen itseni etuoikeutetuksi.\nEn tietenkään vaihtaisi identitettiäni suomenruotsalaisena mihinkään, mutta haluaisin painottaa, ettei ruotsinkielisenä Suomessa eläminen todellakaan ole mitään ruusuilla tanssimista. Käytännössä ruotsinkielisten asema Suomessa on useimmiten kuitenkin huonompi kuin suomea äidinkielenään puhuvien henkilöiden, joten mietitäänpä vähän ennen kuin ruvetaan laukomaan väitteitä kaikenlaisista eduista.\nTsemppiä kuitenkin keskusteluun, toivottavasti siitä tulee järkevä ja antoisa. :)\n30. marraskuuta 2010 klo 18.09\nTosi hyvin meni, onnittelut. Edustit hyvin suomalaista nuorisoa ja nuoria naisia. On hyvä, että ymmärretään, ettei vapaan kielivalinnan taustalla ole ruotsifobia tai kielifobia vaan että fiksu, kieliä osaava nuori nainen voi kritisoida pakkoa ihan järkiperustein.\nOli myös hyvä, ettet lähtenyt moittimaan ruotsinkielisten opintoreittejä. Nythän oli tarkoitus keskisttyä kielivapauteen, oli toimittajilta epäasiallista nivoa tämä yhteen ruotsinkielisten ns. etuuksien kanssa.\nKeskustelussa pakkoruotsimyönteinen puoli näytti puhuvan enemmän ja laistavan kaikki oleelliset kysymykset vapaan kielivalinnan suunnalta - mutta sehän oli odotettavissa.\nHistoriallinen keskustelu, onnittelut mukanaolosta!\n30. marraskuuta 2010 klo 23.34\nLina Teir, Vasa kirjoitti...\nAnna anteeksi minun kirjoitusvirheet - ainoa suomi mitä minä osaan olen oppinut koulussa, niin sanotusti pakkosuomi. Ei ole totta että kaikki suomenruotsalaiset osaavat suomea. Vaikuttaa siltä että ajattelet vain niitä suomenruotsalaisia jotka asuvat pääkaupunkiseudulla eivätkä kaikki heistäkään osaa suomea. Itse yritän oppia paremmin ja paremmin, mutta en voisi esimerkiksi mennä suomenkieliseen lääkäriin tai layeriin (advokat ruotsiksi, en nyt keksi sanaa suomeksi). Kun minä olen sairas ja tarvitsen apua ei ole väliä onko suomenruotsalaisa 6 % tai 60 % tässä maassa. Minun pitää saada tavata lääkäri joka on koulussa lukenut ruotsia.\nAnna minun elää minun kielellä ihan niin kuin tekin saatte - teidän kanssanne. Olen aina asunut täällä - tämä on kotimaani. En tiedä minne menisin jos en saisi elää täällä.\n30. marraskuuta 2010 klo 23.35\nLina hei, ei se kouluruotsin lukenut lääkärikään sinua auta siinä määrin kuin äidinkieleltään ruotsinkielinen. On aika kohtuutonta vaatia, että kenties kerran vuodessa ruotsinkielisen potilaan saava suomenkielinen lääkäri pystyisi ylläpitämään ammattiruotsiaan sillä tasolla, että se toimisi. Tämä ei ole mitenkään sinua vastaan vaan realismia. Ruotsinkielisten lääkäritarve on jo nyt huomioitu, mutta kun ruotsinkieliset lääkärit haluavat hakeutua yksityiselle puolelle - tämä on ongelma. Luulenpa, ettei ruotsinkielisten lääkäripalveluja ole koskaan hoidettu eikä tulla koskaan hoitamaan kouluruotsin pohjalta - siihen tarvitaan uusia ratkaisuja. Samoin on meidän muiden kielivähemmistömme palvelujen laita.\n1. joulukuuta 2010 klo 6.48\nJee, hyvin meni! Onnittelut. Mun äitikin kehui, että se nuori nainen oli tosi järkevän oloinen :D\n1. joulukuuta 2010 klo 14.12\nKirjoita hyvä ihminen hiukan ohjelman kulisseista - miltä tuntui, oliko pakkoruotsipuoli tosiaan niin päällekäyvä kuin tv:ssä näytti ja tuntuiko vaikealta kuunnella sitä tulvaa, jossa ei koskaan vastattu siihen, mitä oli kysytty...\n1. joulukuuta 2010 klo 21.26\n15. huhtikuuta 2011 klo 19.11


Qualcomm osti mobiiliverkko-operaattoreita palvelevan ohjelmisto-startupin – hakee kasvua Nokian ja muiden perinteisten toimijoiden haastajana | Mobiili.fi\nMarkus Lehtiniitty | Julkaistu 14.6.2022, klo 10:48\nQualcomm + Cellwize.\nParhaiten älypuhelinten Snapdragon-järjestelmäpiireistään ja yhteysratkaisuistaan tunnettu yhdysvaltalainen Qualcomm on ostanut Israelissa pääkonttoriaan pitävän verkkoteknologia-alan Cellwize Wireless Technologies Pte. Ltd. -startup-yrityksen.\nCellwize on kehittänyt ohjelmistoalustaa, joka auttaa operaattoreita hallitsemaan tehokkaammin verkkojaan.\nQualcomm ei kertonut Cellwizesta maksamaansa kauppahintaa. Cellwize oli aiemmin nostanut sijoittajilta rahoitusta 56,5 miljoonaa dollaria, mukaan lukien 32 miljoonaa dollaria viime marraskuussa.\nCellwizen ohjelmistoalusta mahdollistaa operaattoreiden hallitsevan radioverkkoaan (RAN, radio access network) tehokkaalla tavalla. Cellwizen mukaan sen ohjelmistoa käyttää 40 mobiiliverkko-operaattoria kolmessa miljoonassa tukiasemapisteessä.\nCellwizen teknologialla on oma osansa myös Open RAN -mallissa, jossa avoimen arkkitehtuurin myötä voidaan yhdistää eri toimittajien laitteita, ja verkon ydinosia voidaan samalla virtualisoida. Qualcomm on pyrkinyt vahvistamaan tarjontaansa operaattoreiden verkkoratkaisujen markkinoilla ja ajamaan yhtenä toimijana eteenpäin Open RAN -kehitystä.\nMuun muassa Qualcommin kiihdyttämät Open RAN -verkkoratkaisut haastavat mobiiliverkkojen perinteisten toimittajien, kuten Ericssonin, Huawein ja Nokian, aseman markkinoilla.\n”Mobiilioperaattorit maailmanlaajuisesti ja yksityiset yritykset ottavat käyttöön 5G-verkkoja ennennäkemättömällä vauhdilla eri toimialoilla tavoitteenaan yhdistää kaikki ja mitä tahansa pilveen”, kommentoi Qualcomm Technologiesin mobiilimodeemeista ja -infrastruktuurista vastaava johtaja Durga Malladi. ”Cellwizen luokkansa parhaiden RAN-automaatiotekniikoiden lisääminen vahvistaa Qualcomm Technologiesin kykyä edistää nykyaikaisen 5G-verkon kehitystä – nopeuttaa Open RAN:n maailmanlaajuista käyttöönottoa, pilvipohjaista mobiiliverkon infrastruktuurin innovaatiota ja yksityisten 5G-verkkojen käyttöönottoa.”\nQualcomm odottaa Apple-yhteistyön merkittävää supistumista jo 2023 – Apple on ottamassa käyttöön oman modee...17.11.2021\nQualcomm julkisti Snapdragon G3x Gen 1 -järjestelmäpiirin alustaksi kannettaviin pelilaitteisiin – sovelluskehit...2.12.2021\nXiaomi Smart Band 7 -aktiivisuusranneke tulossa pian Euroopan markkinoille – vuotaja paljasti hintahaarukan\nLue seuraavaksi: Disney+ saataville myös Ahvenanmaalla


Kirjoittajalta Inna Meriläinen\nEtusivu Kirjoittaja on Inna Meriläinen\n30.8.2019 Inna MeriläinenEi kommentteja\nMarkkinointi – tuo usein väärinymmärretty termi Valitettavan moni näkee markkinoinnin vain mainontana tai hieman laajemmin markkinointiviestintänä.\n12.7.2019 Inna MeriläinenEi kommentteja\nMiksi kehityskeskustelu on niin tärkeä osa johtamistyötä? Kehityskeskustelu ja tavoitekeskustelu ovat erinomainen työkalu hyvään ja onnistuneeseen johtamistyöhön.\n23.4.2019 Inna MeriläinenEi kommentteja\nMiksi minun tulisi tehdä markkinatutkimus? Syy on hyvin yksinkertainen; jotta voi tehdä helpommalla enemmän rahaa, niin tulee tuntea markkinat ja asiakkaat. Ensimmäinen askel on myöntää, ettei tiedä mitään markkinoista tai asiakkaista.\n13.3.2019 Inna MeriläinenEi kommentteja\nMarkkinoinnin trendit 2019 | Marketing Week Live ja Insight -tapahtuma 2019 Viime viikolla kävin hakemassa taas inspiraatiota Marketing Weekin Live ja Insight -tapahtumasta, jossa alan johtavat ammattilaiset kertoivat näkemyksiään markkinatutkimuksen ja markkinoinnin tulevaisuudesta.\n14.12.2018 Inna MeriläinenEi kommentteja\nYrittäjyys – Tiedätkö miksi suurin osa yrityksistä menee nurin? Yrittäjäksi ryhdytään usein intoa ja ideoita täynnä, mutta valitettavasti läheskään kaikki eivät onnistu ylittämään niin sanottua “yrittäjyyden kuolemanlaaksoa”. Tilastokeskuksen mukaan yli puolet uusista yrityksistä lopettaa toimintansa tai ajautuu konkurssiin viiden ensimmäisen vuoden aikana. Mutta miksi? Taustalla vaikuttaa monta asiaa, mutta ylivoimaisesti suurimpana syynä tähän on yksinkertaisesti se, että…\n1.11.2018 Inna Meriläinen1 kommentti\n5 merkkiä, milloin kannattaa harkita Vuokramarkkinointipäällikön palkkaamista 1. Yrityksesi kasvu on hiipunut alle tavoitetason Markkinointikampanjat eivät toki ole yksistään vastuussa yrityksen kasvusta, mutta jos tuntuu että kasvu junnaa paikalla tai se ei ole tavoitetasolla, niin voi olla sopiva aika ulkoistaa markkinoijan tehtävät. Useimmiten vuokramarkkinointipäälliköt mittaavat omaa menestystään markkinoinnin ROI:lla.\n13.9.2018 Inna MeriläinenEi kommentteja\nFiiliksiä ensimmäisestä kuukaudesta Ammattijohtaja.fi:llä Ammattijohtaja.fi aloittaessani odotin uusien ihmisten tapaamista, haasteita ja ennen kaikkea kokemuksia. Odotukseni ovat ylittyneet moninkertaisesti ja kaikki on tapahtunut aivan sattumalta.\n24.8.2018 Inna MeriläinenEi kommenttejamarkkinointisuunnitelma\nMiten aloitan operatiivisen suunnittelun? Edellisessä blogauksessa käsittelimme tärkeimmät asiat, jotka täytyy olla kunnossa ennen kuin voidaan siirtyä markkinoinnin operatiiviseen suunnitteluun.\n26.6.2018 Inna MeriläinenEi kommenttejamarkkinointisuunnitelma\nMiksi markkinointisuunnitelma kannattaa tehdä? Markkinoinnin tehtävänä on lopulta vain ja ainoastaan kasvattaa yrityksen myyntiä ja markkinointisuunnitelma on käytännöllinen työkalu tuloksen kasvattamiseen. Sen avulla huolehdit, että markkinointipanostukset kohdistetaan oikein, toimenpiteet ovat tehokkaita ja tavoitteiden toteutumista voidaan seurata.\n31.5.2018 Inna MeriläinenEi kommenttejamarkkinointimix\nMikä on Markkinointimix? Markkinointimix tai toiselta nimeltään 4P on Jerome McCarthyn kehittämä legendaarinen markkinoinnin-malli, joka tarkoittaa markkinoinnin kilpailukeinojen kokonaisuutta, neljän P-kirjaimen mukaisesti: product (tuote), price (hinta), place (myyntipaikka, jakelutie tai saatavuus) ja promotion (markkinointiviestintä).


Tampereen Oopperan Lentävä hollantilainen siirtyy kahdella vuodella – Wagnerin teos esitetään 2023 | Tampere-talo Oy\nTampereen Oopperan Lentävä hollantilainen siirtyy kahdella vuodella – Wagnerin teos esitetään 2023\n19.11.2020 16:00:00 EET | Tampere-talo Oy\nTampereen Ooppera on päättänyt siirtää Richard Wagnerin Lentävän hollantilaisen vuoteen 2023. Oopperan ensi-ilta oli määrä olla 29.1.2021 Tampere-talossa. Oopperan talous ja menestys ovat keskeisesti riippuvaisia lipputuloista, ja tuotannolliset ja taloudelliset resurssit eivät ole riittävät oopperan tuottamiseen tämänhetkisten yleisörajoitusten takia. Vuoden 2023 oopperan esityspäivät vahvistetaan ja niistä tiedotetaan asiakkaille mahdollisimman pian. Jo ostetut liput käyvät sellaisenaan vuoden 2023 näytöksiin.\n- Lipputulot ovat Tampereen Oopperan tuotannoille merkittävin tulonlähde. Tampereen kaupungin avustuksen lisäksi oopperatoimintamme ei saa muita säännöllisiä avustuksia. Yleisömäärän rajoitukset ovat ymmärrettäviä, mutta näin suuressa tuotannossa lipputulot jäävät riittämättömiksi. Rankasti tappiollisen oopperan tuottaminen ei ole vastuullista toimintaa myöskään 75 vuotta Tampereella toiminutta oopperatraditiota kohtaan, sanoo oopperan vastaava tuottaja, Tampere-talon ohjelmapäällikkö Suvi Leinonen.\n- Emme tee siirtopäätöstä kevyin perustein. Oopperahanke on suuri, ja olemme tehneet töitä ja investoineet siihen jo pitkän aikaa. Olemme myös tutkineet mahdollisuuksia toteuttaa ooppera normaalista poikkeavilla tavoilla ja turvallisuuskäytännöillä pandemiaolosuhteissa. Olemme arvioineet tilannetta yhteistyössä terveysviranomaisten kanssa ja voimme olettaa, että harjoituskauden alkaessa tammikuun alussa tautitilanne ei ole vielä merkittävästi parantunut, ja tässä vaiheessa voimme todeta, että tuotannolliset ja taloudelliset resurssit eivät ole riittävät etenemiseen, Suvi Leinonen toteaa.\nOopperagaala juhlistaa 75-vuotista oopperaperinnettä Tampereella\nTäysin ilman oopperaa yleisö ei kuitenkaan jää, sillä Tampere-talossa kuullaan 29.-30.1.2021 Tampereen Oopperan 75-vuotista perinnettä juhlistava Oopperagaala. Gaala tarjoaa otteita mm. Lentävästä hollantilaisesta ja monia muita oopperamusiikin helmiä. Mukana ovat Tampere Filharmonia ja Tampereen Oopperan kuoro. Solistinimet ja koko ohjelmisto julkaistaan ja liput tulevat myyntiin marraskuun aikana.\n- Olemme iloisia siitä, että oopperatoiminta voidaan mitoittaa sopivaksi näihin olosuhteisiin ja voimme viettää yleisön kanssa yhteistä Tampereen Oopperan juhlaa. Vuonna 2021 Tampereen Oopperan toiminta on jatkunut katkeamatta 75 vuotta, mikä ansaitsee arvoisensa juhlinnan, iloitsee Tampere-talon toimitusjohtaja Paulina Ahokas.\n- On hienoa, että Tampere-talon toiminnan monipuolisuus antaa tällä hetkellä mahdollisuuden vaikuttavan esitys- ja konserttitoiminnan ylläpitämiselle turvallisesti, kuten koko syyskauden ajan olemme toimineet. Tampere-talossa on vieraillut turvallisesti lähes 80 000 kävijää kesäkuusta lähtien, ja useat Ison salin konsertit ovat olleet loppuunmyytyjä 800 katsojan enimmäiskapasiteetilla, Paulina Ahokas kertoo.\nLentävään hollantilaiseen jo ostetut liput käyvät sellaisenaan uuteen ajankohtaan. Jos uudet, pian ilmoitettavat ajankohdat eivät sovi, asiakas voi vaihtaa liput Tampere-talon lahjakorttiin tai hakea lippurahoja takaisin 28.2.2021 mennessä. Rahapalautukset haetaan lippu.fi verkkopalvelusta. Lahjakorttihyvitykset lahjakorttihyvitys@tampere-talo.fi.


Sinisen oven takana: 1.3.2010 - 1.4.2010\nHeräsin kauniiseen aamuun, lunta...olisipa ollut unta..oli satanut, näky kuin tänä talvisessa postikorttinäkymissä, en kuitenkaan kuvannut sitä, koska se ei monenkaan mieltä ylennä, itsekkin sanoisin jo heippodei lumelle, niin kaunista kuin se onkin! Kuvasin kuitenkin näitä minun silmiini ilahduttavista pikku juttusistani, ei mitään sen suurempaa.. ehkäpä näistä kuvista jokunen saa hyvää mieltä itselleen ja jos niin on, niin ilo on molemminpuoleista! Pelargoniaan on tullut toinen kukka ja muutamia nuppuja alullaan... pikkuiset silkkiset hennon rosan sävyiset kengät viihtyvät niiden seurassa.\ntilasin Toivekoti&puutarhalehden viisi numeroa, sain tilaajalahjaksi ruusupeitteen, jolla on varmasti useampaankin tarkoitukseen käyttöä, kiitos!\nvanhoja astioitani, mutta sopivat sävyiltään hienosti tuohon peitteen sävyihin...\nystävillä on yhteiset eväät, sopu sijaa antaa!\nhopeakannu on kiillotettu, ..\nolen laittanut rakkauden siemenet kasvamaan ja satoa on syntynyt, helppo kasvattaa, joka on vitamiinipitoinen lisä voileivälle ympäri vuoden, eli vihanneskrassia!\nAuringon paistaessa mustarastaan laulua kuunnellessani, toivotan teille kaikille iloista päivää!\nLähettänyt Sirkka klo 8.50 44 kommenttia:\nKevät kärpäsen puremana innostuin vaihtamaan tyynyjä suloisen kevään sävyihin, nämä sävyt ovat mieleisiä kotiimme ja sopivat edessä oleviin suuriin ikkunoihin, joista ovat näkymät suoraan pihalle, jatkuen myöhemmin kevään edetessä kesään samoin herttaisin sävyin ulkotiloissa. Olen laittanut jo muutamia päiviä sitten ulos kukkia, ikkunalaudoille koreihin, samoin kasvihuoneeseen, ihastuttavaa on nauttia aurinkosta ja ympärillä olevasta kauneudesta, kera kahvikupposen ja leivonnaisen, sekä seuraten pikkuviipeltäjiä ympärillä. Yöksi olen kukat kuitenkin nostanut sisälle lämpimään, näin ne myös tottuvat vähitellen kylmään, päivällä on ulkona plussaa viisi astetta ja kasvihuoneessa yli 10 astetta.\nrottinkituolit ovat harmahtavan sävyisiä, ovat värjätty luonnonmukaisin menetelmin liottamalla rottinkia savessa, kemikaaleja ei ole lisätty. Jotenka ei ole aikomus maalata näitä, pidän näiden sävystä ja mielestäni sopivat tapetteihin.\nkaunis pikkuinen vyötäröllä pidettävä esiliina, sopien astoiden värisävyihin, niin olen myös vaihtanut nämä kevät kesä astiat kappiin, joten yhtenäinen väriteema on kaikkialla, pieniä pikkujuttuja lukuunottamatta, jotta ei olisi liian imelää...mutta tästä kaikesta pidän nyt!\ntämä oli ja meni..tahdoin kokeilla pelargoni pitsi tunnelmaa, kokeilin ja ikuistin, mutta ei ole enää...mutta ei hassumpi idea...\nPajunkissa terveiset luonnosta ovat sinne jo ilmestyneet, kaunis kiitos kaikille katsojille, kommentoijille ja rakkaille ystävilleni, kevät on ihanaa aikaa, nautitaan siitä iloisin mielin!\nLähettänyt Sirkka klo 14.23 28 kommenttia:


Foorumi: Riistan hoito ja -laskenta Lähetetty: 28.11.2008 20:44 Aihe: Joka olette aloittaneet kauriiden tai peurojen ruokinnan.\nKertokaapas onko kokemusta jauhojen syöttämisestä kauriille/peuroille? Eli siunautui pari 40kg säkkiä vanhaa ruisjauhoa joka joutais syöttää, mutta kannattaako viedä? Ite mietiskelin et jos ne edes sy ...\nFoorumi: Tarvikkeet ja välineet Lähetetty: 29.08.2006 19:34 Aihe: Kuulevat korvatulpat\nOstin ne midwayn 120 e:n tulpat ja kokemusta on yhdestä aamupäivästä kyyhkyjahdissa. Hieman ristiriitaiset tunnelmat jäi ko. vehkeistä. Kuuleva osuus toimi sinänsä hyvin lukuunottamatta jatkuvaa taust ...


Rouva Walchin viini - MTVuutiset.fi\nRouva Walchin viini\nJulkaistu 28.02.2003 15:18\n442807 Elena Walch Lagrein 2000 Doc Alto Adige 12,84 euroa.\nElena Walch Lagrein Copyright MTV Oy 2003\nItalian pohjoisin vuoristoseutu, Alto Adige, on mielenkiintoinen paikka viininviljelyn kannalta. Alue on luonnostaan italialaisen ja germaanisen kulttuurin raja-aluetta, joten myös nautintoaineiden valmistuksessa voi kuvitella kuuman italialaisen punaviinipainotteisen ja viileämmän saksalaisen riesling-meiningin yhdistyvän.\nAlpit kohoavat alueen pohjoispuolella, joten suurin osa rinteistä on etelään antavia ja siten viininviljelyn kannalta suotuisia. Tarhat eivät ole aivan merenpinnan tasalla, joten rypäleet saavat runsaalti kypsyttävää ultraviolettisäteilyä ja vuorokauden sisäinen lämpötilanvaihtelu parantaa niiden hapokkuutta. Alueella mitataan myös Italian korkeimpia lämpötiloja kesäkuukausien aikana, joten myös hieman hankalammin kypsyvät rypälelajikkeet menestyvät täällä.\nAlto Adige on tunnettu rapean hapokkaista ja hedelmäisistä valkoviineistä, vaikka suurin osa tuotannosta onkin punaviiniä. Tästä syystä Alkon uutuustuoteluettelon sivulla komeillut tummanpuhuva pullo alueen punaviiniä herätti mielenkiintoni. Ostopäätöksen sinetöi rypälelajike, joka on paikallinen Lagrein. Rypäleestä tehdään alueella myös roseeta ja sitä sekoitetaan Pinot Nero - ja Schiava -rypäleistä tehtyihin viineihin antamaan väriä ja tanniineja. Rypäleelle on myös ominaista karvas jälkimaku, jota uuden polven viinintuottajat ovat oppineet hallitsemaan.\nViinin väri on kohtuullisen tumma, muttei missään nimessä musta tai läpinäkymätön. Tuoksu on lämmin ja runsas, se suorastaan pursuilee hedelmää ja hillottuja terälehtiä - aivan kuin mummon hyvinsiivottu hillokellari olisikin tehty jostain jalommasta puulajikkeesta! Mausta löytyvät tanniinit ja hapokkuus, kuten oletettiinkin, sekä lievää karvautta jälkimaussa. Tanniinit häiritsevät nuorien rypälearomien ja viinin paksuuden havainnoimista, mutta keskittymällä nekin kyllä löytää.\nKumppaniksi tälle viinille pitänee valita tanniinisen viinin luottoystäviä, raakaa pihviä ja rasvaisia perunoita - tällä kertaa ranskalaisia. Viini kestää myös etikkaa, joten laitetaan pihville balsamietikalla maustettua tummaa kastiketta. Jos haluaa käyttää aikaa ja vaivaa, niin kunnolla yrtitetty lihaisa pataruoka vaikka sisäelimistä toiminee myös mainiosti.\nKuriositeetina mainittakoon, että Elena Walchin sisar on naimisissa maineikkaan suomalaisen ortopedin kanssa.\n11/20 pts.\thinta/laatu +Mikko Virta


Gasumilla tietoliikenneratkaisut mahdollistavat sujuvan liiketoiminnan | Artikkeli | Artikkelit | Telia yrityksille\nEnergiayhtiö Gasum on pohjoismainen kaasualan ja energiamarkkinoiden asiantuntija. Yhdessä kumppaniensa kanssa Gasum edistää kehitystä kohti hiilineutraalia yhteiskuntaa maalla ja merellä. Toimivat tietoliikennepalvelut ovat omalta osaltaan luomassa pohjaa menestyksekkäälle ja vastuulliselle liiketoiminnalle.\nGasumin liiketoiminta edellyttää toimintavarmoja verkkoja ja siksi yritys luottaakin eri toimipisteissään Telian tietoliikenneverkkoon. ”DataNet on meille tärkeä palvelu, jota käytämme laajasti niin konttoreilla, biokaasulaitoksilla, LNG-terminaaleissa, kaasukonteissa, kaasutankkausasemilla kuin hälytys- ja koneliittymissäkin. Sen avulla työntekijöillämme on aina turvalliset yhteydet sisäverkkoon niin toimistolla kuin etätyössäkin. Samoin automaatiojärjestelmämme ovat riippuvaisia tietoliikenneyhteyksistä”, sanoo Gasumin CIO Pertti Norjos.\n”SD-WAN -yritysverkkopalvelua käytämme puolestaan kohteissa, joihin Telian DataNet-yhteyttä ei ole saatavilla. Näitä ovat esimerkiksi syrjäisillä alueilla sijaitsevat biokaasulaitokset. Tämän palvelun avulla saamme nämäkin laitokset DataNet -yritysverkkomme piiriin ketterästi”, jatkaa Norjos.\n“Yhteistyö on ollut sujuvaa ja olemme voineet toimia liiketoiminnan vaatimusten mukaisesti. Jatkossa tulemme hyödyntämään Telian kansainvälisiä kyvykkyyksiä yhä enemmän.”\nPertti Norjos, CIO Gasum\n”Joskus joudumme käyttämään myös alueellisia operaattoreita, mutta pääsääntöisesti pyrimme aina löytämään Telialta ratkaisut tarpeisiimme. Käytössämme on lisäksi Telian mobiililiittymät, puhelimet ja tabletit palvelulaitteina, Viestintäpalvelu VIP asiakaspalvelussa sekä Alertan hälytys- ja etähallintapalvelut”, luettelee Gasumin Service Area Manager Veli-Matti Rajala.\nTiivis yhteistyö kantaa hedelmää\nNorjos kertoo, että Gasum valitsi Telian vuoden 2018 kilpailutuksessa tietoliikenneratkaisujemme ensisijaiseksi toimittajaksi. ”Halusimme yhtenäistää ja uudistaa palvelujamme niin teknisten ratkaisujen, kuin hallinnankin osalta. Meillä ei ole omia paikallisia konesaleja ja varmat yhteydet ovat liiketoimintamme peruspilareita 24/7.”\n”Vakuutuimme Telian kustannustehokkaasta ja laadukkaasta kokonaisratkaisusta, emmekä ole katuneet. Yhteistyö on ollut sujuvaa ja olemme voineet toimia liiketoiminnan vaatimusten mukaisesti. Telian yhteydet ovat käytössä kaikissa konttoreissamme niin Suomessa, Ruotsissa kuin Norjassakin. Jatkossa tulemme hyödyntämään Telian kansainvälisiä kyvykkyyksiä yhä enemmän”, toivoo Norjos.\n”Avainasiakaspalvelun kautta saamme pulmatilanteet hoidettua välittömästi ilman jonotuksia ja Yritysportaalista käsin voimme hallinnoida yhden kanavan taktiikalla palvelujamme näppärästi itsepalveluna. Yhteistyömallimme on selkeä ja sitä tukevat kuukausittaiset palaverit sekä meille nimetty oma palvelupäällikkö”, kiteyttää Rajala tyytyväisenä.\nHaaste: Gasumin tietoliikenneratkaisut kaipasivat yhtenäistämistä ja uudistamista ennen vuoden 2018 kilpailutusta.\nRatkaisu: Pääkumppaniksi tietoliikenneratkaisujen osalta valittiin Telia, jolla on kyvykkyys hoitaa toimivat ja kustannustehokkaat ratkaisut yrityksen kaikkiin toimipisteisiin, myös muihin Pohjoismaihin.\nHyödyt: Yksi kumppani selkeyttää toimintaa ja vähentää rajapintojen määrää. Omien yhteyshenkilöiden, Yritysportaalin ja avainasiakaspalvelun kautta pulmatilanteet saadaan hoidettua näppärästi. Kehitystyötä tehdään yhdessä Gasumin liiketoiminnan tarpeet huomioiden.\nEtsitään yhdessä sopiva yritysverkko liiketoimintasi tarpeisiin!\nLue lisää vaihtoehdoista ja ota yhteyttä\nGartner ja MEF nostavat Telian SD-WAN -verkkopalvelun maailman huipulle\nAsiakastarinat, Verkko, Tietoturva, Toiminnan tehokkuus\nLaura Kultaranta· 8.3.2021\nAsiakaskokemuksen parantamiseksi on vuonna 2020 tarjolla uskomattomalta tuntuvia ratkaisuja, joita ...


Nana ja Kerttu: helmikuuta 2015\nOlen kovasti miettinyt viimeaikoina meidän treenaamista ja päätinpähän nyt laittaa vähän päivitystä ylös meidän treeneistä, missä ollaan ja mitä ollaan tehty. Paljon on ajatuksia ja mietteitä, varsinkin kun lähestytään taas maastolajikauden alkua. Myös tavoitteet tälle vuodelle mietityttää. Asettaako tavoitteita vaiko ei. Siinäpä vasta kysymys...\nKävin sunnuntaina ystäväni Anun kanssa treenaamassa taas vaihteeksi ja tarkoitus oli tehdä Kertun kanssa jääviä sekä hyppyä. Nanan kanssa taas oli tarkoitus kokeilla Juha Korrin viettiseminaarista saatuja vinkkejä vireen ylläpitämiseen sekä sen jälkeen hömpötellä jotain pientä. Kerttu teki todella hyvässä vireessä ja sopivalla innokkuudella, mutta ensimmäistä kertaa seuraamisessa tuijotettiin pelkkää magneettipalloa eikä otettukaan kontaktia. Pidän siitä, että koira on itse aktiivinen ja vire nousee kokoajan treenien edetessä. Nanan kanssa lähdettiin kokeilemaan sellaista keinoa, että haukutan sitä ja se saa palkan vasta sen jälkeen. Jatkossa ideana olisi, että Nana odottaisi sitä haukkumaan pääsyä mikä taas nostattaisi virettä ja se taas tekisi tokosta/tottiksesta mielenkiintoisempaa. Nanalla kun on ollut ongelmaa mielenkiinnon suhteen, sen mielestä kun toko, varsinkin seuraaminen on hyvin hyvin tylsää. Tässä myös ehkä ohjaajalla on ollut osansa asiaan. Tehtiin vain kaksi toistoa ja jo toisella kerralla Nana oli jo todella hyvin kartalla. Tässä vaiheessa ei tehty vielä mitään liikkeitä, vain käveltiin yhdessä hallia ympäri ja yhtäkkiä tuli käsky haukkua, jonka jälkeen tuli palkka. Se mikä yllätti sunnuntain treeneissä oli se, kuinka fiksu Nana oikeasti on. Ei ihme, että olen saanut hakata päätä seinään Nanan kanssa treenatessa, kun koira on niin nopea oppimaan, ettei tällainen hidas hämäläinen pysy lainkaan perässä. Tein Nanalle kosketusalustaa ja hetken mielijohteesta lähdin opettamaan sitä käymään maahan kosketusalustalle. Tarvittiin vain kaksi käskyä ja Nana rupesi tarjoamaan oikeaan kohtaan maahanmenoa ilman käskyä. Ajatuksena oli lähteä opettamaan Nanalle jälkiesineitä tämän kevään aikana, jotta esineitä voisi alkaa yhdistämään jäljelle ensi kesänä. En usko, että tulee olemaan kovin haastavaa jos meno säilyy samana. On se vaan fiksu <3\nKertun kanssa on nyt vajaa vuoden verran leikitty ja haettu hyvää fiilistä treenaamiseen, sekä etsitty sitä juuri Kertulle sopivaa palkkaa. Ollaan myös oikeastaan saatu aika lailla melkein kaikki ALOkas luokan liikkeet valmiiksi. Ensimmäinen ilmo tokokokeeseen lähtikin ja 13.3. selviää päästäänkö kokeeseen vai ei. Eletään jänniä aikoja :) Kertun treeneistä ja kehityksestä on videomateriaalia onneksi kuvattu ja niistä huomaa todella hyvin koiran kehityksen. Ja ehkä vähän ohjaajankin ;)\nNanan kanssa treeneissä edistyminen ei ole ollut yhtä menestyksekästä, eikä edistymistä ole tullut kovinkaan paljoa. Syy siihen on ollut jatkuvat sairaslomat, pitkät treenitauot sekä ohjaajan hienot tekosyyt. Nanalla on ollut tassuvaivoja vähän väliä, sekä marras-joulukuun vaihteessa tuli nikamalukko selkään, joka on hidastanut menoa. Nanan hallitreenivideoista huomaa, että perusasentoon palautuminen tuottaa vaikeuksia, toki myös poikittaminen on hurjaa, mutta istuminen on vaikean näköistä, mikä johtuu jumeista. Elokuussa vielä seuraamisasento oli suora ja paikka oikea, mutta sitten on sen jälkeen tullut lisää kierroksia ja vähemmän vaatimista. Paljon on työstettävää... :D\nKerttu kävi fysioterapiassa viime torstaina ja suunnitelmissa olisikin tehdä lihaskunto-ohjelma Kertulle, jotta saataisiin kaikkia lihaksia treenattua ja sitä myötä lonkat kestäisi pidempään. Nana taas kävi perjantaina osteopaatilla. Selässä ollut nikamalukko oli aiheuttanut oikeaan kylkeen ja selkään suuria jumeja, selästä puuttui kokonaan joustoa. Myös lantio kiertyi hieman. Näitä lähetään nyt työstämään sitten.\nEilen oli harvinainen keli, aurinko paistoi pilvettömältä taivaalta ja tuuli ihan kiitettävästi. Kerrostaloalueeni väliin oli ilmestynyt sula nurmikaistale, joten enkös minä sitten reippaana lähtenyt tallaamaan ensimmäiset jäljet koirille. Kerttu oli vähän pihalla ja kun ruoka ei sille ole mikään super juttu, jätti se ainakin puolet ruoasta jäljelle. Välillä nuoleskeli nappuloita, mutta jatkoi kuitenkin jäljestystä syömättä. Mielentila oli Kertulla mielestäni aika hyvä. Vauhtia kyllä oli, mutta Kerttu kuitenkin keskittyi ja malttoi syödä silloin tällöin ruokaa. Loppua kohden rupesi Kerttukin hiffaamaan, että mitä siellä jäljellä pitää tehdä.\nNana tiesi heti kun puin jälkivaljaat päälle, että mitä ollaan menossa tekemään. Nana lähti jäljestämään aika vauhdilla, vaikka alussa oli melko hyvässä mielentilassa. Tästä johtuen pieni sivutuuli ja innokkuus veivät pienen valkoisen pois jäljeltä ja siinä sitten odoteltiin hetken aikaa, että jälki taas löydettäisiin ja päästäisiin ajamaan. Hetken Nana siinä pähkäili ja oli vähän hämmentynyt, mutta nopeasti kuono palasi maahan ja jälki löytyi taas. Pientä muistuttelua vaati kuitenkin se, että se liina pysyy siellä takajalkojen välissä, Nana kun tupppasi silloin tällöin jäljestämään kolmella jalalla kun liina häiritsi jalkojen välissä. Myös jäljeltä kävi kaverin koira vahingossa syömässä osan ruoasta, joten tuli nyt sitten kauden ensimmäiseksi jäljeksi melko haastava jälki loppujen lopuksi tehtyä. Itse en kyllä huomannut mistä kohdasta ne ruoat puuttui, Nana jäljesti sen verran tarkasti kuitenkin koko jäljen. Lopputuloksena oli se, että pitää tehdä pidempiä jälkiä ja enemmän toistoja. Ja opetella kävelemään suoraan!\nKyllä noista molemmista vielä jälkikoirat saadaan, ei ne ihan toivottomia tapauksia ole :)\nPostauksesta tulikin aika videopainoitteinen, mutta ei se haittaa. Kerrankin on videoita mitä laittaa! Ja onhan se ihan kiva huomata kehitystä, kun katselee näitä videoita :)\nLähettänyt Roosa klo 11.08 2 kommenttia:


Riitely haittaa suhdetta vanhaan isään\nJulkaisupäivämäärä 13.06.2016 21.01\nVanha isä ei kestä vastaansanomista. Mitä tehdä? © Colourbox\nKannattaako vanhempiaan vastaan kääntyä silloin, kun he ovat jo vanhuksia?\nIsäni on aina ollut kiivas mies. Nyt vanhemmiten veljeni on ruvennut panemaan vastaan, jos isän sanomiset eivät häntä miellytä. Tämä on ollut vaikea pala isälle, joka on tottunut siihen, että perhe vaan myötäilee. Kannattaako vanhempiaan vastaan kääntyä silloin, kun he ovat jo vanhuksia?\nPerinteinen kasvatus on ollut auktoriteettikeskeistä. Isänne lienee sukupolvea, joka on saanut itse maistaa aikuisten ylivaltaa. Suomalaisen kasvatuksen vanha perinne on, että lasten tulee totella vanhempiaan vastaan sanomatta. Tottelemista autettiin vielä erilaisin rangaistuksin.\nSe, että poika panee vastaan isälle ei myöskään ole uutta. Isän ja pojan konflikteista voi joskus tulla isoja riitoja. On kuitenkin tärkeää huomata, että vastaan sanominen ei sinänsä ole huono asia. Sen voi kuitenkin tehdä tavalla, joka ei rakenna riitaa, mutta on silti puolensa pitävää.\nOman mielipiteensä sanominen ei ole kääntymistä vanhempia vastaan!\nKertokaa isällenne, että arvostatte häntä, mutta haluatte esittää myös omat ajatuksenne.\nOikeassa oleminen ei ole tärkeintä, vaan toisen ajatusten ymmärtäminen.\nIsänne voisi olla helpompi joustaa, jos hän saisi kiitosta joistakin sanomisistaan.


CUG-konferenssi - Digitoday - Ilta-Sanomat\nSupertietokoneiden käyttäjät koolla Helsingissä\nCSC:n konesali Otaniemessä. (KUVA: CSC / Lehtikuva)\nJulkaistu: 6.5.2008 11:41 , Päivitetty: 6.5.2008 11:41\nCUG-konferenssi on koonnut Helsinkiin 150 Cray-supertietokoneiden käyttäjää ja ylläpitäjää maailman supertietokonekeskuksista. Tapahtuma alkoi maanantaina ja päättyy torstaina.\nTämänkertaisen CUG2008 (Cray User Group) –konferenssin paikallisena järjestäjänä toimii opetusministeriön omistama tieteen tietotekniikan keskus CSC, jonka tehokkain supertietokone Cray XT4 eli Louhi otettiin käyttöön vuosi sitten.\nKokoontumisen teemana on Crossing the Boundaries. Laskennallisen tieteen ja suurteholaskennan kehitys on mahdollistanut erilaisten laskennallisten mallien kytkemisen ja monitieteellisen tutkimuksen.\nCSC:n mukaan teema viittaa myös rajojen ylittämiseen akateemisen tutkimuksen ja teollisuuden harjoittaman tutkimusten ja tuotekehittelyn välillä, kuten myös jatkuvasti kasvavaan kansainväliseen yhteistyöhön.\nAvajaispäivän pääpuhujana oli professori Ilpo Vattulainen (TTY, TKK), jonka tekemät simulaatiot CSC:n Cray-supertietokoneella ovat tuottaneet merkittävää uutta tietoa molekyylibiologiasta.\nTietokonesimulaatiot ennustavat, että solukalvojen fysikaalisia ominaisuuksia muuttamalla voidaan vaikuttaa solukalvoproteiinien aktiivisuuteen ja siten lukuisiin solutason biologisiin funktioihin.\nBiologiset solukalvot ovat erittäin ohuita ja monimutkaisia rakenteita, jotka koostuvat pääasiassa moninaisista lipidimolekyyleistä, proteiineista ja hiilihydraateista.\nMonimutkaisille biologisille systeemeille kuten solukalvoille on tyypillistä pituus- ja aikaskaalojen vaihtelu, joka on laskennallisesti hyvin haastavaa. Erityisesti lipidisysteemien tutkimisessa pitää huomioida samaan aikaan sekä pieniä atominkokoisia systeemejä että suurempia systeemejä: nanokokoisista lipideistä 10-25 nanometrin kokoisiin lipoproteiineihin ja edelleen mikrometrin kokoluokkaa oleviin solukalvoihin. Ilpo Vattulainen esitteli keinoja miten näitä skaaloja voi yhdistää.\nEnsimmäinen CUG järjestettiin vuonna 1978, ja tämänkertainen konferenssi on järjestyksessä 50. CUG-konferenssi ja samalla 30-vuotisjuhlakonferenssi.\nAtomivoimamikroskopian avulla uusia elektronisia komponentteja\nAtomivoimamikroskopia on nanoteknologialle yhä tärkeämmäksi käyvä tutkimustekniikka, jolla pintoja voidaan kuvantaa yksittäisten atomien tarkkuudella ja myös siirtää atomeja tai molekyylejä. Näin voidaan muodostaa uusia rakenteita kuten antureita ja elektronisia komponentteja, kertoo Tieteen tietotekniikan keskus CSC. Lue lisää ›\n80 vuotta prosessoriaikaa nanokraaterien tutkimiseen\nKai Nordlund ja Juha Samela Helsingin yliopistosta aloittavat yhdessä CSC:n kanssa laskennallisesti erittäin haastavan Grand Challenge -tutkimusprojektin, jossa tutkitaan nopeasti liikkuvien atomirypäiden iskeytymistä kiinteään aineeseen sekä iskun voimasta syntyvien kraatereiden ja materiaalivaurioiden muodostumista. Lue lisää ›\nKäyttäjähallinnon uudistus tuo yli 14 miljoonan säästöt\nKorkeakoulujen, tutkimuslaitosten ja valtionhallinnon käyttäjähallinnon uudistaminen tuottaa yli 14 miljoonan euron säästöt viiden vuoden aikana. Avainsanoina siinä ovat Haka ja Virtu, kertoo Tieteen tietotekniikan keskus CSC, Lue lisää ›\nYliopistojen julkaisutietojen keruussa puutteita\nTorstaina julkistetun työryhmäraportin mukaan yliopistoissa julkaisutietojen tiedonkeruu ei toteudu tarpeeksi yhdenmukaisesti, jotta kerättävät tiedot olisivat vertailukelpoisia opinahjojen kesken. Lue lisää ›


kesäkuu 2017 – NAPRAWELL\nMoikka! Disclaimer: Tässä tekstissä hieman tavallista enemmän henkilökohtaista pohdintaa ja reflektointia. Sisäisen rauhan fiilistely ja meditaatiossa eläminen ovat tällä hetkellä jotenkin päällimmäisiä juttuja omassa kokemuksessani, joten päätin kirjoittaa jälleen niistä. Sain kuulla eräältä uudelta tuttavuudelta olevani ”mestariolija”. Tämä lämmitti sydäntä ja inspiroi kirjoittamaan tämän tekstin. Sisäinen rauha on tuntunut vahvasti viime aikoina kaikesta ulkopuolella tapahtuvasta huolimatta. […]


ESKARILAINEN-aiheiset blogit - Blogit.fi\n47 palasta · 05.09.2018Se on kuulkaas huikea fiilis, kun alkusyksyn sumuisessa aamussa kehoon ja mieleen leviää sängystä ylösnoustessa kokonaisvaltainen sekä lämpöinen hyvänolontunne - on tosi helppoa herätä ja...\nKouluuntutustuminen ja äitienpäiväkahvittelua...\nHurlumhei · 09.05.2018Meillä oli todella jännittävä päivä: Kirpun päiväkodin äitienpäiväaamiainen, Sikuriinan kouluuntutustuminen ja iltapäivällä äitienpäiväkahvit...\nBut I'm a human not a sandwich · 04.04.2018Me ostettiin viime heinäkuussa meidän silloiselle tulevalle eskarilaiselle, nykyiselle eskarin vikoja viikkoja käyvälle kuusivuotiaalle oma...\nElämää eskarilaisen kanssa: Miten selviytyä l...\nHurlumhei · 13.03.2018”EI!” karjuu kuusivuotias Sikuriina niin lujaa kuin vain mitenkään pystyy. Ääni rikkoutuu ja kurkku korisee. Mielipide ei jää...\nMami go go · 07.03.2018Se on varmaan joku nuorimman lapsen syndrooma, että sitä kuopusta pitää aina ihan vauvana. Elvis täyttää tänä vuonna seitsemän ja menee syksyllä kouluun ja silti hän on perheemme vauva. Se että hän on hurjan taitava ja...\nKertominen on taito, jonka voi oppia ja jota ...\nHurlumhei · 28.02.2018Yleensä minä haen Sikuriinan esikoulusta. Saan kuulla eskarin aikuisilta jo jotain Sikuriinan päivästä, mutta kotimatkalla kyselen Sikuriinalta...\nEskarilainen löysi tavut ja huomasi, miten ki...\nHurlumhei · 20.02.2018Sikuriina on nyt yhtäkkiä löytänyt tavut. Erään kerran kun toimintaterapian jälkeen sammutimme hurjaksi äitynyttä nälkäämme Hesburgerissa, Sikuriina...\nKuusivuotiaalle tabletti tai kännykkä joulula...\nYli pyykkivuorten · 21.12.2017Seurasin Facebookissa keskustelua, jossa kerrottiin, mitä 6-7-vuotias on pyytänyt ja mitä on saamassa joululahjaksi. Suurin osa lapsista oli t…...\nHurlumhei · 26.11.2017Katselin lasten kanssa yhdessä Killen kimppakyyti -sarjaa Pikku Kakkosesta. Sikuriina, eskarilainen, lauloi mukana tunnaria: ”Täältä tullaan...\nNappimatikkaa eli "matikkapuhetta" nappileikk...\nHurlumhei · 21.11.2017Napit ovat ihania sekä minun että lasteni mielestä. Niitä on kiva hypistellä, pyöritellä käsissä, antaa soljua sormien välistä. Ne ovat aarteita,...\nTukkaoperaatio, osa 2: Eskarilainenkin päätti...\nHurlumhei · 05.11.2017Osallistuin itse Tukkaoperaatioon lokakuun puolella, pari päivää ennen oikeaa tapahtumaa. Voit lukea aiemmasta bloggauksistani fiiliksiäni ennen...\nEskarilainen kehitti pelin: Tekin voitte nyt ...\nHurlumhei · 09.10.2017Ottaen huomioon, miten paljon minä ja puolisoni tykkäämme pelata lauta- ja korttipelejä, olemme pelanneet niitä aivan liian vähän lastemme kanssa....\nKuinka tehdä puhelimesta turvallinen lapselle...\nBut I'm a human not a sandwich · 13.08.2017Postaus on tehty kaupallisessa yhteistyössä F-Securen kanssa. Viime kuussa kirjoitin meidän eskarilaisen omasta puhelimesta, ja listasin syitä miksi...\nEskari ja koulu jännittävät äitiä, vaikka lap...\nYli pyykkivuorten · 03.08.2017Muistan elävästi sen oman tunteeni, kun Matilda oli menossa ensin eskariin ja sitten kouluun. Matilda siirtyi päiväkodin eskariin perhepäiväho…...\nBut I'm a human not a sandwich · 21.07.2017Arvasin ehdottomasti etukäteen, että puhelimen ostaminen eskarilaiselle jakaa mielipiteitä, ja joillakin nousee karvat pystyyn. Mulla on varmasti...\nBut I'm a human not a sandwich · 14.07.2017Meidän perjantai on pitänyt sisällään touhua, ulkoilua ja uusia juttuja. Käytiin nimittäin ostamassa esikoiselle hänen elämänsä ensimmäinen oma...\nUrbaani Isä · 26.05.2017Tykkäämme pelailla jos jonkinmoisia pelejä lautapeleistä korttipeleihin, ja olemmekin lautapelien suurkuluttajia. Meillä on useita klassikkopelejä, jotka ovat säilyneet suoraan vaimoni...\nUrbaani Isä · 03.04.2017Eskarilaisen virallinen syntymäpäivä oli viime viikon tiistaina ja juhlia vietettiin jo ennen Levin matkaa. Pojan toive oli, että syntymäpäivät pidettäisiin jäähallissa, missä kaikki...\nUrbaani Isä · 16.02.2017Halusin tehdä postauksen eskarilaisen lempibiiseistä, joita hän on luukuttanut kotona tai autossa. Ladattiin eskarilaisen puhelimeen pari päivää sitten spotify ja tässä tämän hetken...\nMami go go · 25.05.2016Yksi kaatuminen, luvan kanssa sanottu voi paska, muutama rauhallinen ulos -ja sisäänhengitys. Sitten hän oppi ajamaan pyörällä. Seuraa blogiani Blogilistalla, Bloglovinissa ja Facebookissa....\nMami go go · 06.11.2015”Miten me voitais tiedottaa kaikille, että eläinten syöminen ei oo oikein? Ei heiluvaa hammasta saa vetää väkisin pois, maailma päättää milloin on sen aika irrota. Hölmöä miksi jotkut ihmiset satuttaa eläimiä,...\nMami go go · 15.09.2015Isona minusta tulee jalkapalloilja Kivointa maailmassa on iskä ja äiti ja elvis Kaikkien inhottavinta maailmassa on kun te (äiti ja isä) meette taivaaseen enkä nää teitä On kivaa olla lapsi koska voi leikkiä, enkä tahdo...


Menolippu plagiointiin ＞ Lautapeliopas\nViikkokatsaus 21.5.2018: Menolippu plagiointiin\nJakub Rozalski on ollut plagiointikohun keskellä. Ticket to Ride: New York on uusi, pieni Ticket to Ride -peli. Agricola: All Creaturesista tulee uusi laitos!\nJulkaisupäivämäärä 21.5.2018 (päivitetty 31.8.2019)\nEi kommentteja artikkeliin Viikkokatsaus 21.5.2018: Menolippu plagiointiin\nJakub Rozalskin plagiointikohu\nScythen kuvittaja Jakub Rozalski on ollut plagiointisyytösten kohteena. Redditissä paljastettiin ”totuus Rozalskin taiteesta” eli se, että Rozalski tekee todella paljon kuvia maalaamalla lähdemateriaalin päälle. Kuvien takana on valokuvia, joiden asettelu on kopioitu suoraan Rozalskin kuviin.\nShirley Naught kommentoi asiaa fiksusti Shut Up & Sit Downin kommenttipalstalla:\nOften the deciding factor in the appropriateness of a paint-over comes down to ”how distinctive is the original image?” If the illustrator is doing a paint-over on a snapshot or a stock photo, that’s fine in moderation. If it’s a paint-over of a piece of fine art or editorial photography, those are off-limits, as they’re the artistic creation of someone else. (Yes, I know it’s hard to draw the line here, that’s why I said it’s a gray area.)\nThis previous paragraph is where I take issue with Rozalski’s methods: he does paint-overs of images that are distinctive to begin with, and he relies on them with a rather high frequency. I don’t have a problem with an illustrator needing to use an anonymous photo reference or even doing a paint-over every now and then. However, if any illustrator I worked with did it as often as it appears Rozalski does, and on other artists’ pieces, I wouldn’t work with them in the future.\nNaught arvelee, että Rozalskin kohdalla on käynyt niin, että Rozalski on kehittänyt kuvitustyyliään kopioimalla muiden kuvia kuten kaikki muutkin tekevät ja sitten kun suosio on kasvanut reippaasti, Rozalski ei ole päässyt kopioimisesta eroon, toisin kuin useimmat kuvittajat tekevät taitojensa karttuessa.\nJos asia kiinnostaa enemmän, BoardGameGeekistä löytyy nälkävuoden pituinen keskusteluketju aiheesta. Asiallisen sisällön määrä on toki melko vähäinen.\nUusi, pieni Ticket to Ride: New York\nUusin Menolippu-sarjan peli on Ticket to Ride: New York. Se ei olekaan aivan tavanomainen sarjansa edustaja, vaan tuntuvasti peruspeliä pienempi. Peli kestää vain vartin. Pelaajilla on vain viisitoista taksia (eli junaa), kun peruspelissä niitä on 45. Skaala on siis vähän toista luokkaa. Kartalla on vain yksi neljän ruudun reitti, muuten reitit ovat yhtä, kahta ja kolmea ruutua.\nPeli on tulossa myös suomeksi kesällä: suomenkieliset säännöt ovat jo saatavilla. Tässä pelissä on kyllä hyvää potentiaalia: näitähän voisi tehdä vaikka mistä kaupungeista ja käsillä olisi varma matkamuistohitti.\nNäin sivumainintana kiinnostava juniin ja New Yorkiin liittyvä juttu Timessä: It Took Two Months for an Alabama Town to Flush the Stench of N.Y.C.’s ’Poop Train’.\nLautakunta-podcastin kuutosjaksossa Annika ja Kai Saarto käsittelevät Carcassonnea. Jaksossa pohditaan peruspeliä, lisäosia ja sisarpelejä monipuolisesti.\nJakso löytyy myös Youtubesta:\nAgricola: ACBAS saa uuden laitoksen\nAgricola: All Creatures Big and Small julkaistaan uutena Big Box -laitoksena, joka sisältää peruspelin ja molemmat lisärit. Lisäksi resurssikiekot on korvattu oikeanmuotoisilla tuotteilla ja pelaajanappulatkaan eivät ole enää pelkkiä kiekkoja, vaan meeplejä tavallisen Agricolan uuden laitoksen tapaan.\nHanno Girke tiisasi tätä Facebookissa.\nTervetuloa 50-luvun lähiöön!\nWelcome To… on Benoit Turpinin peli, joka on Originsin ennakkolistan halutuimpia uutuuspelejä. 1950-luvun Amerikkaan sijoittuva peli on kuin suositut roll and write –kupongintäyttöpelit, mutta ilman nopanheittoja.\nPeli perustuu korttipakkoihin, joista käännetyt kortit kertovat mitä saa tehdä, ja pakan päällimmäinen kortti antaa talonnumeron, johon kortti vaikuttaa. Talojen numeroiden on edettävä kadulla luonnollisesti kasvavassa numerojärjestyksessä, ilman tuplia ja väärässä järjestyksessä olevia numeroita.\nTaloihin rakennetaan aitoja, uima-altaita ja kaikenlaista, mitä 1950-luvun amerikkalaisessa lähiössä kaivataan. Kuvitus on ajan hengen mukaista. Blue Cocker Games on julkaissut pelin englanniksi ja ranskaksi, nyt Originsissa on tulossa Deep Water Gamesin uusi englanninkielinen laitos.\nSpiel des Jahresista kiinnostuneiden kannattaa lukea raadin puheenjohtajan Tom Felberin kommentaari valinnoista. Kinderspiel-puolen vastaava Sabine Koppelberg on kirjoittanut myös oman kommentaarinsa. W. Eric Martin kommentoi molempia BGG Newsissä.\nTöölön kirjasto haluaisi pyörittää lautapelikerhoa ja etsii nyt vetäjää. Tilat ja pelit järjestyvät talon puolesta. Jos kiinnostaa, lisätietoja löytyy ainakin Facebookista.\nLost Cities: Rivals on uusi peli Lost Citiesin maailmassa. Reiner Knizian suunnittelema peli muistuttaa aikaisempia Lost Cities -pelejä, mutta nyt mukana on huutokauppa, jossa löytöretkiin käytettävät kortit ensin myydään. Peli on 2–4 pelaajalle.\nJos reaktio Kennerspiel des Jahres -ehdokkaisiin oli ”Ganz schön mikä?”, W. Eric Martin selittää, mistä Ganz schön cleverissä on kyse.\nMetallikolikoita peleihin on tarjolla italialaisessa kampanjassa, jossa kaupitellaan viittä erilaista kolikkosettiä. Tarjolla olisi roomalaisia, keskiaikaista Italiaa, siirtomaa-aikaista Espanjaa, esikolumbiaanista Amerikkaa ja kelttiläisiä rahoja. Joka setissä on 21 kolikkoa eri arvoissa. Yksi setti maksaa 8 € ja postikulut päälle. Kampanja löytyy täältä.\nNickelodeon Splat Attack! on ruokasotaa Nickelodeon-kanavan 1990-luvun suosikkiohjelmien hahmoilla. Mukana on Paavo Pesusieni, Ipanat, Hey Arnold! ja Invader Zim. Suunnittelija Jonathan Ying on tehnyt Doomia ja Imperial Assaultia aikaisemmin. Peli maksaa 70 dollaria ja postikulut päälle. Toimitus on luvattu marraskuulle 2018 ja se saattaa olla veroton tai sitten ei. Kampanja löytyy täältä.\nAnno Domini 1666 on figuvetoista miekanheilutusta ja mysteeriä 1600-luvun Wienissä. Muskettisoturit seikkailevat ja suorittavat skenaarioita. Peli maksaa 89 dollaria muovifiguureilla, 149 dollaria metallifiguilla ja postikulut päälle. Toimitus on veroton ja luvattu huhtikuulle 2019. Kampanja löytyy täältä.\nOrcQuest Warpath on yhteistyö-örkkiseikkailua taannoisen OrcQuest-pelin hengessä. Peruspeli maksaa 80 euroa, lisärin kanssa 99 euroa ja postikulut (20–30 euroa) päälle. Toimitusta lupaillaan heinäkuulle 2019 ja se on mahdollisesti veroton. Kampanja löytyy täältä.\nMad Love on Cthulhu-teemainen yhteistyöpeli, jossa 18 kortilla pyöritetään muisti- ja deduktiopeliä. Peli maksaa 18 dollaria Suomeen toimitettuna, 25 dollarilla saisi kaksi. Toimitus on veroton ja luvataan marraskuulle 2018. Kampanja löytyy täältä.\nPosthuman: Saga on itsenäistä jatkoa Posthuman-pelille. Kaikki on pistetty uusiksi, mutta edeltäjänsä tavoin se on hiekkalaatikkoselviytymistä mutanttien maailmassa. Peli maksaa 99 dollaria ja parikymppiä postikuluja päälle. Toimitus on veroton ja luvattu toukokuulle 2019. Kampanja löytyy täältä.\nSojourn on yksinpelattava aikamatkustuspeli, jossa pitää selviytyä dinosaurusten ajasta takaisin omaan aikaan. Peli maksaa 30 dollaria Suomeen toimitettuna. Toimitus on luvattu tammikuulle 2019 ja veroton. Kampanja löytyy täältä.\nVillagers on kauniisti kuvitettu peli, jossa rakennellaan omaa kylää kyläläisistä. Mukana on draftausta ja tuotantoketjujen rakentelua. Peli maksaa 35 puntaa Suomeen toimitettuna. Toimitus on veroton ja luvattu helmikuulle 2019. Kampanja löytyy täältä.\nOn Tour on kupongintäyttöpeli, jossa kierretään bändillä Yhdysvaltoja. Kupongintäyttöpeliksi komponentit ovat melkoista priimaa. Postikuluineen peli maksaa 34 dollaria. Toimitus on veroton ja luvattu tammikuulle 2019. Kampanja löytyy täältä.\nOne Week Ultimate Werewolf on taas vaihteeksi uusi väännös ihmissusipelistä. Peli sijoittuu Ludwigin linnaan, jonka jokaisessa huoneessa on erilaisia erikoiskykyjä tarjolla. Peli maksaa 57 dollaria Suomeen toimitettuna. Veroton toimitus on luvattu marraskuulle 2018. Kampanja löytyy täältä.\nCrisis at Steamfall on fantasiakaupungin tutkailua, vahvoilla scifi-mausteilla. Ohjelmassa on myös esineiden kustomointia. Peli maksaa 85 dollaria ja postikulut päälle. Toimitus on veroton ja luvattu joulukuulle 2018. Kampanja löytyy täältä.\nKevätsirkusviikon ohjelmaan ei juuri lautapelejä mahtunut, mutta kampanja pelata Shards of Infinityä 50 kertaa on edennyt, tusinan verran pelejä on jo kertynyt. Peli maistuu edelleen erittäin hyvin, erot Star Realmsiin ja Hero Realmsiin ovat sellaisia, että vaakakuppi kallistuu tällä hetkellä – toki jo uutuusarvonkin vuoksi – Shardsiin. Kunhan työkiireet helpottavat, arvostelunkin saanen kirjoitettua ensi viikolla.\nTodellisuuspako-blogi antoi ystävällisesti muutaman pelin lainaan. Mukana oli kaksinpelattava tikkipeli The Fox in the Forest, josta Todellisuuspaossa kirjoitettiin pari viikkoa sitten. Kaksinpelattava tikkipeli on melko harvinainen konsepti, yleensähän tikkipelit vaativat sen kolme tai neljä pelaajaa. Kun pakka jaetaan tasan pelaajien kesken kuten usein tehdään, salaperäisyys säilyy kun pelaajia on enemmän kuin kaksi.\nKaksinpelattava tikkipeli vaatii sen, että kaikkia kortteja ei jaeta. Niin tehdään myös The Fox in the Forestissa: 33 kortin pakasta pelaajat saavat 26 korttia, yksi paljastetaan valtiksi ja kuusi korttia jää pakkaan. Pisteenlaskussa tavoitteena on voittaa tikkejä, pistemäärä riippuu kerätyistä tikeistä siten, että parasta on voittaa 0–3 tai 7–9 tikkiä, siihen väliin jäämällä saa vähän vähemmän pisteitä ja menemällä yli jää nollille. Tämä osaltaan sumentaa sitä, mikä on hyvä ja mikä on huono käsi.\nLisäksi osassa korteista on yksinkertaisia, mutta vaikuttavia erikoisvoimia, joilla peliin tuodaan yllätyksellisyyttä. Näissä balanssi on kohdallaan: voimat ovat sopivan tehokkaita olematta liian kovia, ne on helppo oppia ja ne tuovat peliin oikein sopivan annoksen vaihtelua.\nJos kaipaa hyvää kaksinpelattavaa korttipeliä, The Fox in the Forestia on helppo suositella.\nRaiders of the North Sea maistui todellisuuspakolaisille, mutta teki myös meihin hyvän vaikutuksen ensimmäisen pelin perusteella. Nopea ja näppärä työläistenasettelupeli ei ole aivan genren peruskauraa, kiitos näppärän pelimekaniikan, jossa joka vuoro ensin pelataan työläinen ja tehdään toiminto, ja sitten otetaan työläinen laudalta ja tehdään sen toiminto.\nNäin jokainen toiminto on aina pelattavissa, mutta ei välttämättä tismalleen sillä tavalla kuin haluaisit. Tästä seurauksena Raiders of the North Sea ei vaikuta kovin ahdistavalta, vaan rullaa mukavasti eteenpäin: joka vuoro saa tehdä jotain kivaa. Menestys vaatii kuitenkin vähän optimointia ja pohdiskelua.\nKaksinpeli toimi mukavasti. Jos tämä toimii myös moninpelinä, voisin nähdä pelin omassakin kokoelmassani. Peli on mukavan näppärän kokoinen pikku laatikkokin kaiken muun hyvän lisäksi.\n9.–10.6.2018 järjestetään Jyväskylässä JyCon, perinteinen pieni ja vaatimaton, mutta hyvin mukava pelitapahtuma. Lisätietoja Lautapeliseuran foorumilta.\nTiistaina arvosteltiin The Mind.\nLauantaina arvosteltiin Lyngk.\nMitä pelataan -podcastista tuli kilpailun avaava erikoisjakso.\nPuutyöläinen pohti renessanssiparituksen vaikeutta Signorien parissa.\nTodellisuuspako haastatteli The Family Showdown -tubettajia.\nKorttikuningas pohdiskeli pelien visuaalisuutta.\n← Lyngk → Shards of Infinity


Lauri Marjamäki ylpeä isosta mullistuksestaan Leijonissa – päävalmentajakauden suurin kismitys kysymättäkin selvää - MM-jääkiekko - Sport - MTV.fi\nLauri Marjamäki ylpeä isosta mullistuksestaan Leijonissa – päävalmentajakauden suurin kismitys kysymättäkin selvää\nSport > MM-jääkiekko > MM2018 Julkaistu 18.05.2018 19:35\nLauri Marjamäen kahden vuoden ja neljän arvoturnauksen taival Leijonien päävalmentajana päättyi eilen puolivälieräpettymykseen. Turnauksessa kulminoitui kuitenkin se, mistä hän on valmentajakaudessaan ylpeä.\nla 19.5. C More Sport 1 ja MTV3\nTanskan MM-kisoissa Suomi pelasi nuorella joukkueella. Marjamäki teki kahdessa vuodessa suuren mullistuksen pelaajistossa.\nLUE MYÖS: Leijonajätti puolustaa Lauri Marjamäkeä – "Varmasti joka jätkä nautti siitä"\n– Suomen jääkiekkomaajoukkueessa on tehty sukupolvenvaihdos, 37 uutta A-maajoukkuepelaajaa kahdessa vuodessa ja tässäkin ryhmässä oli valtavasti uusia. Pakisto on laitettu täysin uusiksi ja ollaan otettu aika paljon opiksi viime vuodesta ja lähdetty rohkeasti uudistamaan, Marjamäki sanoi Sveitsi-tappion jälkimainingeissa.\n– Se on positiivista, että suomalainen jääkiekko voi hyvin ja sukupolvenvaihdos on tehty. Meillä on tässä runko kymmeneksi vuodeksi ja loistavia nuoria on lisää tulossa, Marjamäki sanoi ylpeänä pelaajistaan.\nLUE MYÖS: Leijonat-kippari Mikael Granlund valaa uskoa tulevaisuuteen – "Ollaan menossa isosti oikeaan suuntaan"\nMarjamäen silmät aukenivat syksyn 2016 World Cupissa, hänen ensimmäisessä turnauksessaan päävalmentajana. Nuorista pohjoisamerikkalaisista pelaajista koottu joukkue osoitti tuossa turnauksessa hyvin konkreettisesti sen, mihin jääkiekko on menossa. Hän osoitti rohkeuttaan uudistamalla pelaamista nopeaan ja aggressiivisempaan pelitapaan.\n– Kansainvälinen kiekko menee eteenpäin kovaa vauhtia ja on ollut etuoikeus olla tässä mukana, kiertää ympäri Eurooppaa ja Pohjois-Amerikkaa. Nämä puolustajat ovat sen tehneet, kun katsoo tätä joukkuetta, niin taitavat lähes kaikki pelata NHL:ssä tai ainakin Pohjois-Amerikassa ensi kaudella. Se kertoo, että meillä on aika hyviä pakkeja ja he ovat tehneet isoimman muutoksen.\nLUE MYÖS: Kommentti: Mörkö nousi kolostaan – Leijonat ei noussut kertaakaan tappiolta voittoon\n– Suomen jääkiekon tulevaisuus näyttää hyvältä ja sillä lailla hyvin mielin voi jättää kapulan seuraaville, Marjamäki sanoi.\nYksi asia kismittää Marjamäkeä kahden vuoden taipaleen aikana selvästi eniten. Hän otti asian esiin ilman että häneltä siitä kysyttiin.\n– Se kiehtoi, että kun olisi saanut olympialaisissa vetää samalla jengillä kuin World Cupissa. Tiesin, että nuoret tähdet olisivat olleet parhaimmillaan ja se oli semmoinen, mikä harmitti vietävästi, kun tiesi missä kunnossa nuo meidän nuoret NHL-pelaajat ovat, Marjamäki sanoi viitaten NHL:n poisjääntiin tämän talven olympialaisista.\nMarjamäki jatkaa nyt Helsingin Jokereiden päävalmentajaksi ja Leijonissa häntä seuraa vuoden 2011 maailmanmestarivalmentaja Jukka Jalonen.\nRuotsia piinanneen Latvian joukkueen kapteeni: "Voimme olla ylpeitä" pe 18.5.\nLeijonajätti puolustaa Lauri Marjamäkeä – "Varmasti joka jätkä nautti siitä" pe 18.5.\nRuotsin NHL-tähti Leijonien putoamisesta: "Ei itse asiassa ole yllätys" pe 18.5.\nLeijona-kippari Mikael Granlund valaa uskoa tulevaisuuteen – "Ollaan menossa isosti oikeaan suuntaan" pe 18.5.\nJääkiekkoliiton pomo Harri Nummela Lauri Marjamäen ajasta: "Ei olla tyytyväisiä tulokseen" pe 18.5.\nLeijonien Sveitsi-peli oli Suomen katsotuin jääkiekko-ottelu kahteen vuoteen pe 18.5.\nLeijonille raaka pilkkakirves kisajärjestäjältä – "Loogisesti seuraava tappio olisi tullut Italialta" pe 18.5.\nKommentti: Mörkö nousi kolostaan – Leijonat ei noussut kertaakaan tappiolta voittoon pe 18.5.\nTuomari jäi jyrän alle – alatyylinen reaktio tallentui kypäräkameraan pe 18.5.\nAlpo Suhonen: Sveitsi on jääkiekon suurvalta – "Paremmat nuoret kuin Suomella" pe 18.5.\nKommentti: Näin Marjamäen päävalmentajakautta pitää käsitellä kiihkottomasti – "Ei ilkeilyä, vaan kylmä fakta" pe 18.5.\nAlpo Suhonen Leijonien mahalaskusta: ”Kokematon joukkue ja kokematon valmennus on vaikea yhtälö” pe 18.5.\nKommentti: Mörkö nousi kolostaan – Leijonat ei noussut kertaakaan tappiolta voittoon Analyysi: "Nyt ei peruuteltu" – Leijonat hämäsi yleisöään


Kuvailevainen: A few lines written above Tintern Abbey.\nLauantaina viikonloppureissuilun kohteeksi valikoitui jo toistamiseen Englannin länsinaapuri Wales. Viime syyskuussa vietin pari päivää maan pohjoisosassa, ja ihastuin ikihyviksi lukemattomiin rauniolinnoihin, pieniin kalastajakyliin, siellä sun täällä laiduntaviin lampaisiin ja villin vehreään luontoon. Nyt matka suuntautui etelään, pääkaupunki Cardiffiin. Kyseessä oli talvilomilta palailevan Sea Oxfordin järjestämä tour, jollaisia au pair -urani ensimmäiset reissutkin sattui olemaan, mikä aiheuttikin kivaisat nostalgian tuulahdukset. Aika paljon on nähty ja koettu tässä välissä, vaan vielä riittää nähtävää!\nEnnen Cardiffia visitoitiin kuitenkin aivan Walesin ja Englannin rajan tuntumassa sijaitsevilla Tintern Abbeyn raunioilla. Tää keskiajalla rakennettu munkkiluostari on Walesin parhaiten säilynyt syrjäisen sijaintinsa takia, mikä esti aikalaisia varastamasta kiveä omiin rakennustarpeisiinsa. Kattoahan siinä ei enää ole, mutta sen puuttuminen luo aivan uskomattoman valaistuksen tuonne sisälle, jos vaan sää suosii. Ja meitähän se suosi eli saatiin nauttia keväisistä auringonsäteistä ja pylväsrakenteiden välistä pilkottavasta kirkkaan sinisestä taivaasta.\nBussissa yksi italialaispoika uskaltautui muuten kysymään multa, mitä oppaan antamassa infolappusessa ollut lyhenne tarkotti, ja sitä avattuani tyyppi jäi vielä viereen istumaan. Jutskailtiin vähän kokemuksistamme Briteistä sekä Suomen ja Italian koulutusjärjestelmistä, ja Suomen ilmainen opetus aiheutti tuttuun tapaan paljon ihmetystä ja ihastusta. Meidän takana ja edessä istui amerikkalaisia, jotka oli varmaan osasyy siihen, miksi kuulostelin tavallista enemmän omaakin aksenttia. Tänne tullessani mun englanti oli vielä aika neutraalia pienillä brittiaksentin vivahteilla kiitos lukuisten brittisarjojen ja -youtubereiden, mutta nyt voin ilokseni todeta, että on se paikallisten aksentti täällä vietettyjen kuukausien aikana alkanut tarttumaan! Kun vaan sais vielä roimasti lisää rohkeutta tuohon puhumiseen, niin sitten ois #lifegoalsachieved.\nSuomen ja Italian väliset erot ei suinkaan rajoittuneet koulunkäyntiin, vaan perillä Cardiffissa sain konkreettisen muistutuksen siitä, miten erilaisia näitten kahden maan kansalaiset on. Tää poika oli liikkeellä itsekseen ihan niin kuin minäkin, mutta toisin kuin minä se ois selvästi viihtynyt reissussa paremmin jonkun kanssa. Mun introverttipuolen mielestä uusiin ihmisiin tutustuminen on tosi uuvuttava prosessi, ja tunnin yhtäjaksoisen small talkkauksen jälkeen oisin mieluusti jo viettänyt vähän aikaa ihan vaan itseni seurassa. Mutta tää poika sitten ehdotti, että lähdettäisiin kiertelemään nähtävyyksiä yhdessä, ja enhän mie nyt kohteliaisuuttani osannut kieltäytyä...\nLopulta se jaksoi roikkua perässä vaan puolisen tuntia, kyllästyi varmaan mun jatkuviin photo stoppeihin, vaikka sanoikin syykseen nälän, heh. Itse yritän aina minimoida ruokaan käyttämäni rahat, minkä takia otan päiväreissuille eväät kotoa, joten tässä vaiheessa jouduttiin sitten "valitettavasti" eroamaan. Toivotin hyvät päivänjatkot ja huokaisin salaa helpotuksesta, vaikka vähän harmitti, kun kun olin taas tällainen epäsosiaalisuuden ruumiillistuma, mutta minkäs teet.\nCardiff oli joka tapauksessa yllättävän kiva suurkaupungiksi! Oon lukenut jonkun verran juttuja Cardiffista muitten au pairien blogeista, ja lähes poikkeuksetta kaikki kirjoitukset on olleet vähän pettyneen oloisia. Tästä syystä munkaan odotukset ei paikan suhteen olleet mitenkään erityisen korkealla, ja se pääsi yllättämään positiivisesti. Modernien rakennelmien lisäksi löytyi myös enemmän omaa silmää miellyttävää koristeellista arkkitehtuuria, linna, kaupungin läpi virtaava joki ja paljon sieviä viheralueita. Puistoista suosikkini oli ehkä heti Cardiff Castlen takana sijainnut Bute Park, joka oli samalla myös arboretum. Eksoottisten kasvien lisäksi sieltä löytyi myös veikeitä puisia eläinveistoksia.\nPuistojen lisäksi ehdin kierrellä National Museumia, josta ois löytynyt muun muassa Van Goghin, Monetin ja Renoirin maalauksia, mutta museon pohjapiirros oli mun yksinkertaisille aivoille taas sen verran monimutkainen, etten ehtinyt löytää niitä ennen kuin piti palata bussille. Eli sen verran Cardiff mua miellytti, että oisin voinut kierrellä kauemminkin kuin 2,5 tuntia. Reilu parin tunnin kotimatka sen sijaan tuntui ihan tarpeeksi pitkältä, kun uusi italialainen ystäväni ei ollut aiemmasta lannistunut vaan viritteli taas keskustelua... Kotona kiitin taas ylempää tahoa suomalaisesta host-perheestäni, jonka kanssa ei tarvitse olla koko ajan äänessä, vaan saa vaan olla.\nLähettänyt Kuvailevainen klo 14.04\nTunnisteet: au pair, cardiff, tintern abbey, travelling, wales


Syyskuisia kuvia - Lempipaikkojani Syyskuisia kuvia - Lempipaikkojani\nSyyspäiväntasauksesta alkaa virallisesti syksy, mutta näin suomalaiseen silmään ei täällä vielä kovin syksyiseltä näytä. Ruskamatkaa Saksaan ei siis kannata vielä syyskuussa tehdä! Syksyn tuntua on kuitenkin jo havaittavissa, vaikka lämpötila edelleen kipuaa iltapäivisin reilusti yli kahdenkymmenen asteen. Viime viikolla itse asiassa päästiin vielä parina päivänä yli 30 asteenkin huippuihin!\nLuonto alkaa jo pukeutumaan syksyyn, ensimmäiset kellastuneet tai punertuneet lehdet ovat ilmestyneet. Yleisilme on kyllä vielä hyvin vihreä, suurin osa puista on vielä täysin vihreitä. Täällä kasvaa myös paljon erilaisia ikivihreitä kasveja, havupuita ja nahkealehtisiä pensaita.\nSyksyyn kuuluvat ehdottomasti myös auringonkukat, syyshortensiat ja erilaiset pähkinäpuut. Lisäksi nyt on omena- ja luumusato parhaimmillaan. Olen tässä viime päivinä ottanut muutamia syksyaiheisia luontokuvia, joten tässä niitä oli teillekin ihasteltavaksi! Ja ihan viimeiseksi laitan kuvan yhdestä lempipaikastani kotimme läheltä. Tuon suuren puun juurakolla olemme monesti olleet joko piknikillä tai muuten vaan lenkkeilleet siitä ohi. Harmi, ettei kuvaan saa kunnolla tallennettua sen kokoa. Juurakkko on siis useamman metrin levyinen!\nReply MatkaMartta 25.9.2016 at 09:21\nSyksy selvästi alkaa tulla sinnekin. Hauska, miten ja mistä se syksyinen fiilis tulee, vaikka päivälämpötilat on vielä noinkin korkealla (samoissa luvuissa mitä täällä suunnilleen). Eilen sitä juuri täällä mietin kellertyneitä puita katsellessa ja omenoita ostaessa, että syksy se vaan on – toisaalta samanlainen kuin Suomessa toisaalta ihan eri.\nIhanaa syksyä sinne niin ja ihanat kuvat!\nReply Jonna / Lempipaikkojani 26.9.2016 at 08:53\nKiitos kivasta kommentista ja ihanaa syksyä sinne Turkkiinkin!